Autovesti, Beograd: Pauk dnevno odnese 30 kola\nVaša lokacija: ... » Vesti » Aktuelno » Beograd: Pauk dnevno odnese ...\n"Parking servis" nastavlja da uklanja vozila sa pešačkih prelaza, koji imaju prioritet u odnošenju\nSlužba za odnošenje vozila "Parking servisa" uklanja automobile sa pešačkih prelaza po hitnom nalogu uz pomoć video-nadzora. U ovom preduzeću kažu da dnevno odnesu oko 30 vozila koja bahati vozači parkiraju na "zebri".\nPrema rečima Bobana Kovačevića, direktora "Parking servisa", u okviru akcije "Pešački je zakon", koju su pokrenuli grad Beograd i Ministarstvo unutrašnjih poslova, u narednom periodu njihove ekipe će, zajedno sa Saobraćajnom policijom, posebnu pažnju posvetiti čuvanju pešačkih prelaza od nepropisno parkiranih vozila.\n- Sistem "Pauk video-nadzor" čine auto-dizalice opremljene kamerama i računarima uz pomoć kojih kontrolori sa terena šalju snimke nepropisno parkiranih vozila u dispečerski centar "Parking servisa". Kada dežurni saobraćajci dobiju snimak nepropisno parkiranog vozila, preko dispečera izdaju nalog za uklanjanje najbližem "pauku" - objašnjava Kovačević. - Nalog za prenos vozila sa fotografijama saobraćajne situacije i tačnim vremenom opažanja predstavlja potpun dokaz o nepropisnom parkiranju na pešačkom prelazu.\nKovačević dodaje da su prioritet u radu "Parking servisa", kada je u pitanju odnošenje nepropisno prarkiranih vozila, oduvek pešački prelazi.\n- Zato ćemo u okviru podrške akciji "Pešački je zakon" posebnu pažnju obratiti na oslobađanje ovih površina - istakao je naš sagovornik.\nU "Parking servisu" dodaju da, osim edukativne predstave o poznavanju saobraćajnih propisa, u kojoj se đaci druže sa maskotom Zebrankom Brinićem, od ove godine će dvadeset škola, koje se nalaze na najkritičnijim tačkama u Beogradu, dobiti adekvatnu dopunsku signalizaciju u okolini školskog dvorišta.\nCilj akcije "Pešački je zakon" je da se vozačima skrene pažnja na poštovanje saobraćajnih propisa u blizini pešačkih prelaza, kako bi se poboljšala bezbednost pešaka. "Parking servis", pored ove akcije, već četiri godine spovodi akciju za bezbednost dece u saobraćaju "Đaci vas mole, usporite pored škole", u okviru koje svim đacima prvacima poklanja fluoroscentne prsluke.


Psssttt....Trač, Zabava — By taty on May 23, 2014 5:21 pm\nPopularni voditelj Ivan Ivanović je napisao na svom Twitter profilu da će dozvoliti da ga ošiša neko ko donira 200.000 dinara ugroženima u poplavama.\nIvan Ivanović je odučio da promeni frizuru, jer je dobio mnogo komentara kako trenutna i nije baš najbolja. Onaj koji bude donirao 200.000 dinara imaće mogućnost da ošiša popularnog voditelja kako želi!\n“Sinoć mi je jedna devojka sa Twittera dala super ideju. Pošto svi mrzite moju frizuru, pojedinac ili firma koja donira 200.000 dinara, može da me ošiša”, napisao je Ivanović na Twitteru.\nTags: estrada, Ivan Ivanović, najnoviji tračevi, Šišaj Ivana Ivanovića kako hoćeš za 200.000 dinara, trač, tračarenje, tračevi, voditelj\nMnogobrojnim svetski poznatim glumcima i muzičarima koji su nam pružili reči podrške u ovim teškim vremenima pridružili se i...


Faktor | BiH i Crna Gora otvorile zajednički granični prijelaz Vraćenovići\nObjavljeno: 20.10.2020. u 17:10\nPredsjedavajući Vijeća ministara BiH Zoran Tegeltija i predsjednik Vlade Crne Gore Duško Marković otvorili su zajednički Granični prijelaz Vraćenovići na putu Bileća - Nikšić, čime je pojednostavljen prelazak granice između Bosne i Hercegovine i Crne Gore.\nTegeltija je istaknuo da je otvaranje ovog graničnog prijelaza, u koji je investirano više od 2,5 miliona eura, jedan u nizu uspješno realiziranih projekata BiH i Crne Gore s EU-om. Izrazio je uvjerenje da to nije posljednji zajednički projekt, te da će u sljedećim godinama uslijediti još veći projekti koji će biti uspješno realizirani.\n- Želim se posebno obratiti graničnim policajcima i carinicima Crne Gore i BiH koji već više od 20 godina zajedno omogućavaju nesmetan prolaz ljudi i robe na ovim prostorima, jer su oni ti koji su omogućavali da naše privrede sarađuju, a naši građani međusobno komuniciraju. Vaš rad u prethodnih 20 godina odvijao se u nehumanim i lošim uvjetima, ali vas to nije spriječilo da uspješno obavljate svoje poslove - poručio je Tegeltija.\nOn je naglasio da ostaje obaveza vlasti i jedne i druge zemlje da omoguće bolju ekonomsku saradnju, te da su za to nužni infrastruktura i granični prijelazi koji će omogućiti nesmetan i brz prelazak ljudima dobre volje i privrednicima koji žele uspješno raditi, ali koji će biti prepreka ilegalnoj trgovini i ljudima i robom. Najavio je da će 2021. godine početi izgradnja puta od Foče do Šćepan Polja, u okviru projekta EU-a, izrazivši nadu da će svi granični prijelazi biti modernizirani i otvoreni do 2024. godine.\nZajednički granični prijelaz Vraćenovići izgrađen je na teritoriji Crne Gore, a integracijom dvaju graničnih prijelaza u jedan zajednički, u kojem od danas rade granične službe BiH i Crne Gore, principom jednog zaustavljanja, pojednostavljen je prelazak granice između dvije zemlje. Ovaj savremeni granični prijelaz, površine je 9.000 kvadratnih metara, s tri ulazne i tri izlazne trake, kao i jednom posebnom trakom za teretna vozila.\nIzgradnja objekta zajedničkog graničnog prijelaza Vraćenovići počela je krajem februara, od kada je bio zatvoren zbog izgradnje prometne infrastrukture, saopćeno je iz Vijeća ministara BiH.


Solo trubač za sahrane, pogrebna muzika, muzika za sahrane - Smrt je uvek bila najtužniji događaj u životima svih nas. Ukoliko želite da se od svojih najmilijih oprostite uz zvuke t... - Srbija Oglasi\n/ Solo trubač za sahrane, pogrebna muzika, muzika za sahrane\nSmrt je uvek bila najtužniji događaj u životima svih nas. Ukoliko želite da se od svojih najmilijih oprostite uz zvuke trube možete angažovati jednog trubača solistu. Protokol sviranja soliste je isti kao i kod punog sastava pogrebnog orkestra tj. svira se najpre iznošenje iz kapele, tokom povorke starogradske melodije i za ukop „Tiho noći“ ili pesma po želji.\nObjavljeno pre 5 meseci Modifikovano pre 4 meseci 75 pregleda 0 poziva\nNema komentara za Solo trubač za sahrane, pogrebna muzika, muzika za...\nOglasi korisnika (0 oglasa)


MИНИСТАР РУЖИЋ СА ПРЕДСЕДНИКОМ ОПШТИНЕ БОГАТИЋ | Socijalistička partija Srbije\nMINISTAR RUŽIĆ SA PREDSEDNIKOM OPŠTINE BOGATIĆ\nMinistar državne uprave i lokalne samouprave Branko Ružić primio je danas predsednika opštine Bogatić Nenada Beserovca sa saradnicima, sa kojima je razgovarao o radu te jedinice lokalne samouprave i o infrastrukturnim i drugim projektima koji se sprovode u interesu građana Bogatića.\nMinistar je konstantovao da je proces racionalizacije uspešno sproveden u Bogatiću, da su lokalne institucije stabilne, kao i da vlast u toj opštini uspešno funkcioniše u korist građanki i građana.\n„Za uspeh reforme javne uprave i stvaranje boljih uslova za život naših građana, važno je da Ministarstvo održava redovnu komunikaciju sa svim opštinama i gradovima, kao i da istu unapređuje“, istakao je Ružić i dodao da će Ministarstvo nastojati i na dalje da pomaže opštinama i gradovima da pružaju bolje usluge građanima i stvaraju dobro i fer poslovno okruženje.\nBeserovac je rekao da opština Bogatić izražava interesovanje za Fond za lokalne samouprave, za šta je ministar Ružić rekao da će Ministarstvo uskoro uputiti poziv opštinama i gradovima da konkurišu za ova sredstva.\nDa podsetimo, Fond je ove godine uvećan sa dosadašnjih 10.630.000 dinara na čak 320 miliona dinara.


Učešće delegacije Narodne skupštine na „Okruglom stolu na visokom nivou na temu procesa evropskih integracije Zapadnog Balkana“ u Evropskom parlamentu\nDelegacija Narodne skupštine Republike Srbije učestvovala je na „Okruglom stolu na visokom nivou na temu procesa evropskih integracija Zapadnog Balkana“, koji je održan u Evropskom parlamentu, u Briselu, Kraljevina Belgija, 3. decembra 2019. godine.\nDelegacija Odbora za evropske integracije učestvovala na 62. Plenarnom sastanku KOSAK u Helsinkiju\nDelegacija Odbora za evropske integracije učestvovala je na 62. Plenarnom sastanku Konferencije odbora za evropske poslove parlamenata država članica EU – KOSAK, koji je organizovan u okviru finskog predsedavanja Savetu Evropske unije, u Helsinkiju, od 1. do 3. decembra 2019. godine. U delegaciji Narodne skupštine bili su zamenik predsednika Odbora Elvira Kovač i zamenik člana Odbora Vladimir Đurić.\nČeška Republika suštinski podržava proces evropskih integracija Srbije\n„Sve stranke u Češkoj Republici podržavaju proces evropskih integracija Srbije i ta podrška je suštinska“, poručio je danas Ondžej Benešik, predsednik Odbora za evropske poslove Poslaničkog doma Parlamenta Češke Republike, čija delegacija boravi u poseti Narodnoj skupštini.\nUsvojenа zajedničkа Deklaracija i preporuke 11. sastanka Parlamentarnog odbora za stabilizaciju i pridruživanje EU–Srbija/POSP\nDelegacije Narodne skupštine i Evropskog parlamenta nastavile su rad 11. sastanka POSP-a u četvrtak, 31. oktobra, raspravom o dijalogu Beograda i Prištine uz posredovanje EU, institucionalnoj obnovi i perspektivi proširenja EU.\nPočeo 11. sastanak Parlamentarnog odbora za stabilizaciju i pridruživanje EU-Srbija/POSP\n11. sastanak Parlamentarnog odbora za stabilizaciju i pridruživanje Evropske unije i Srbije/POSP, na kome poslanici Narodne skupštine i Evropskog parlamenta razgovaraju o odnosima EU i Srbije, počeo je 30.oktobra, u Domu Narodne skupštine.\nČlanovi Odbora za evropske integracije su, na sednici održanoj 30. septembra, razmotrili u načelu više predloga zakona koji su predloženi za dnevni red Druge sednice Drugog redovnog zasedanja Narodne skupštine Republike Srbije u 2019. godini.\n63. sednica Odbora za evropske integracije\nČlanovima Odbora za evropske integracije su, na sednici održanoj 25. septembra 2019. godine, predstavljeni izveštaji o sprovođenju Nacionalnog programa za usvajanje pravnih tekovina EU (NPAA), za prvo i drugo tromesečje 2019. godine.\nČlanovi Odbora za evropske integracije razgovarali sa koleginicom iz francuskog parlamenta\nČlanovi Odbora za evropske integeracije primili su danas poslanicu Narodne skupštine Republike Francuske Leticiju Aviju sa kojom su razgovarali o procesu evropskih integracija Srbije, aktuelnim političkim pitanjima u Srbiji i borbi protiv diskriminacije.\nČlanovi odbora za spoljne poslove i za evropske integracije primili članove PGP sa Srbijom Državnog zbora Slovenije\nČlanovi odbora za spoljne poslove i za evropske integracije razgovarali su danas sa delegacijom Poslaničke grupe prijateljstva sa Srbijom u Državnom zboru Slovenije, koju predvodi predsednik PGP Predrag Baković.\nSusret narodnih poslanika sa predsednikom Komiteta za spoljne poslove Evropskog parlamenta Dejvidom Mekalisterom\nPredsednik Komiteta za spoljne poslove Evropskog parlamenta Dejvid Mekalister, koji je posetio danas Narodnu skupštinu, razgovarao je sa narodnim poslanicima o evropskim integracijama i trenutnoj političkoj situaciji u Srbiji.\nUčešće delegacije Odbora za evropske integracije na Sastanku predsedavajućih odbora za evropske poslove država članica Evropske unije\nDelegacija Odbora za evropske integracije učestvuje na Sastanku predsedavajućih odbora za evropske poslove država članica Evropske unije (KOSAK), koji se održava u okviru parlamentarne dimenzije predsedavanja Finske Savetom Evropske unije, 21. i 22. jula 2019. godine, u Helsinkiju.\nČlanovi Odbora za evropske integracije su, na sednici održanoj 15. jula 2019. godine, razmotrili, u načelu, Predlog zakona o trgovini i Predlog zakona o izmenama i dopunama Zakona o elektronskoj trgovini.\nPredsednik Odbora za evropske integracije primio šefa Misije Saveta Evrope u Srbiji\nPredsednik Odbora za evropske integracije Nenad Čanak primio je danas šefa Misije Saveta Evrope u Srbiji Tobiasa Flesenkempera sa kojim je razgovarao o ulozi Odbora u procesu pristupanja Srbije EU.\nPredsednik Odbora za evropske integracije Nenad Čanak, povodom otvaranja još jednog poglavlja u pregovorima sa EU, dao je sledeće saopštenje:


Na Evropskom prvenstvu Mitrovčanin Igor Šivoljicki osvojio bronzu - Ozon Media\nSremska Mitrovica – Na Evropskom prvenstvu u assaut savateu koje je održano u glavnom gradu Mađarske, Budimpešti od 16. do 18. oktobra, Mitrovčanin Igor Šivoljicki, koji je nastupio za reprezentaciju Srbije, osvojio je bronzanu medalju.\nŠivoljcki je do trećeg mesta stigao u seniorskoj kategoriji do 80 kilograma pobedivši u tri borbe. Kao prvi i najbolji u grupi on je došao do polufinala gde ga je sačekao protivnik iz Engleske, prošlogodišnji prvak sveta, koji je u neizvesnoj i zanimljivoj borbi na bodove uspeo da pobedio Mitrovčanina.\n„Bilo je teško, ali očekivao sam bolji plasman, meč koji sam izgubio bio je do samog kraja neizvestan i samo nekoliko bodova je presudilo, nažalost ne u moju korist“, rekao je Šivoljcki i dodao da se nada da će na sledećem takmičenju biti bolji.\nVeć u decembru Šivoljicki će učestvovati na takmičenju u Frankfurtu u Nemačkoj, gde će se za titulu profi prvaka evrope takmičiti u kik boksu K1.\nReprezentacija Srbije na Evropskom takmičenju u assaut savateu u Budimpešti osvojila je ukupno devet medalja i to po tri zlatne, srebrne i bronzane.


Leoni prodaje deo poslovanja azijskom rivalu zbog rata u Ukrajini | Automoto Show TV emisija sa poznatima\nNaslovna INFO INDUSTRIJA Leoni prodaje deo poslovanja azijskom rivalu zbog rata u Ukrajini\nLeoni prodaje deo poslovanja azijskom rivalu zbog rata u Ukrajini\nNemački snabdevač je pretrpeo snažan udarac zbog rata u Ukrajini, zabeleživši pad prodaje od gotovo sedam odsto u prvom kvartalu.\nNemački proizvođač sistema ožičenja, Leoni, prodaje svoje standardno poslovanje u automobilskom sektoru, kao i ono specijalizovano vezano za kablove, firmi Stark Corporation.\nStark Corporation je snabdevač električnim instalacijama i kablovima iz jugoistočne Azije.\nProdaja ne uključuje poslovanje u oblasti sistema ožičenja, u okviru kojeg se proizvode snopovi elektroinstalacija, što podrazumeva i dve fabrike u Ukrajini, čiji je rad pogođen ruskom invazijom na ovu zemlju.\n„S ovom odlukom, jačamo naš bilans stanja, podržavamo tekuće pregovore u vezi s refinansiranjem i pokrećemo našu poznatu strategiju fokusiranja na poslovanje na planu sistema ožičenja“, rekao je šef Leonija, Aldo Kamper.\nPoslovna jedinica koja se bavi kablovima ima globalnu proizvodnu mrežu od 10 lokacija u sedam zemalja i oko 3.300 zaposlenih. Specijalizovana je za standardnu automobilsku proizvodnju, kao i za proizvodnju posebnih i kablova za punjenje.\nPoslovanje u oblasti kablova generisalo je prodaju od oko 1,3 milijarde evra u 2021. fiskalnoj godini, s procenjenom preduzetničkom vrednošću od 560 mililona evra.\nIz Leonija saopštavaju da će finalizacija prodaje biti podložna različitim uslovima zatvaranja, uključujući neophodnu kontrolu spajanja i kontrolna odobrenja vezana za ulaganja, za šta se očekuje da će biti odobreno u roku od šest meseci.\nZatvaranje transakcije takođe je podložno odobrenju Leonijevih finansijskih partnera.\nLeoni je teško pogođen ratom u Ukrajini. U prvom kvartalu, prodaja je skliznula 6,9 posto u odnosu na 1,26 milijardi evra iz prethodne godine.\nPotreba za prodajom se nameće zbog finansijskih problema u kojima se Leoni nalazi. Kompanija pokušava da prikupi 50 miliona evra na tržištu kapitala.\nPlanovi vezani za prodaju žica i kablova datiraju od 2019. kao deo plana restrukturiranja.\nLeoni već godinama ima teškoća da bi pre godinu dana konačno prijavio povratak likvidnosti. Konstantno opterećen „uskim grlima“ u snabdevanju, strmim rastom troškova vezanim za energiju, a sada i ratom, ponovo je ušao u ozbiljne problema.\nRanije ovog meseca, nemački dobavljač je saopštio da se proizvodnja elektroinstalacija, ključne komponente za proizvođače automobila, gotovo vratila na predratne nivoe u dve fabrike u Ukrajini. Kompanija ima oko 7.000 zaposlenih u Ukrajini, od ukupne globalne radne snage koja broji 101.000 radnika.\nPrethodni tekstBMW se neće suprotstavljati Audiju i Porscheu u Formuli 1\nSledeći tekstKako ruska invazija na Ukrajinu utiče na automobilsku industriju?\nFormula 1 uvodi sintetičko gorivo do 2026.\nPutin naložio vladi da izađe s planom podrške domaćoj automobilskoj industriji\nBez obzira eksploziju tržišta SUV/krosovera neki proizvođači ih još uvek nemaju u ponudi


GO4YU dobitnik prestižnog priznanja PC Press TOP 50 – Naši u svetu\nGO4YU dobitnik prestižnog priznanja PC Press TOP 50\nObjavljeno 06/02/20 u 11:39\nKompanija GO4YU, koja posluje u sastavu Telekom Srbija grupe, dobitnik je prestižne nagrade PC Press TOP 50 – najbolje online stvari, u kategoriji Digital link 2019, za razvoj i širenje veza sa dijasporom.\nNa svečanosti održanoj u Skupštini Grada Beograda, nagradu je, u ime kompanije GO4YU, primio Petar Puača, direktor prodaje i marketinga.\n– Obezbeđujemo legalno i jednostavno praćenje preko 250 kanala sa prostora bivše Jugoslavije našim ljudima svuda u svetu, kao i telefonske razgovore sa najdražima i familijama u domovini svim našim iseljenicima, po veoma povoljnim cenama. Naše poslovanje se uglavnom odvija van granica Srbije, ali nam je veoma drago da je i u našoj zemlji prepoznata vrednost usluga koje pružamo našim ljudima – rekao je Puača.\nPriznanja PC Press Top 50 redakcija ovog magazina dodeljuje najboljim stvarima na domaćem internetu više od dve decenije. Dvadeset i treći put zaredom, manifestacija je okupila najznačajnije i najbolje što se nalazi na internetu, uključujući sajtove, društvene mreže i mobilne aplikacije.\nKirk Daglas u memoarima pisao o susretu sa Titom: “Poslao je avion po nas, gledao je sve moje filmove”\nKanađani u Srbiji pronašli bogatstvo: Sedam miliona tona rude vredne više od milijardu dolara\nZa neizbrisiv trag u muzici! Ilda svečano primila nagradu za svog oca Šabana Šaulića,…\nKada su Dženifer rekli kako je Bred Pit reagovao dok je gledao njen govor, imala je…


Od maja 2019. jeftinije telefoniranje unutar EU - Dijalog.net\nNaslovna Kultura Od maja 2019. jeftinije telefoniranje unutar EU\nOd maja 2019. jeftinije telefoniranje unutar EU\nBrisel, 20. novembar 2018. – Operatori telefonije od maja 2019. više neće moći da naplaćuju više od 19 evro centi za minut razgovora unutar EU.\nI slanje poruka između članica EU biće jeftinije, odlučili su evroposlanici. Ukidanje rominga u EU već je znatno povećalo korišćenje telefona tokom godišnjih odmora u inostranstvu.\nOčekuje se da mera koju su evroposlanici usvojili na plenarnoj sednici doprinese značajnom smanjenju računa Evropljana za telefonsku komunikaciju preko granica.\nNaime, uprkos usvajanju propisa o ukidanju rominga od sredine juna 2017, neki pozivi sa Evropom i dalje su skupi.\nTaj sistem znači da će svaki evropski građanin u zoni pod neposrednom pretnjom biti upozoren. Nakon što direktiva stupi na snagu, članice će imati 42 meseca da uspostave sistem., prenosi Euractiv.\nPrethodno Američko tužilaštvo potvrdilo da Jeremić nije osumnjičen\nSledeće EU ocenjuje da i dalje postoji neprikladan politički uticaj na sudstvo i tužilaštvo u Srbiji\nTop Tags evropske integracije vladavina prava lokalna samouprava mediji istraživanje Vlada Republike Srbije OCD ljudska prava mladi Civilno društvo Evropska komisija konkurs Društvo Evropska unija Srbija i Evropska unija


Raspored sahrana i ispraćaja za sredu, 4. avgust\nJavno komunalno preduzeće "Lisje" objavilo je raspored sahrana i ispraćaja na teritoriji Grada Novog Sada za sutra, 4. avgust 2021. godine. • Lajoš (Stevan) Patrik (1956), 10.30 • Slavica (Milorad) Vujović (1955), 11.15 • Branko (Pavle) Marinac… »\nVRŠAC - Hemofarm fondacija je,u saradnji sa Filozofskim fakultetom u Beogradu i uz podršku Ministarstva zdravlja Republike Srbije, pokrenula nacionalnu kampanju "Nesalomivi" sa ciljem očuvanja mentalnog zdravlja ljudi, borbu protiv rastuće depresije i… »\nPrinosi kukuruza i suncokreta biće ispod prosečnih\nKIKINDA - Već od same prolećne setve, gotovo ništa nije išlo na ruku poljoprivrednicima. Pre svega nepredvidive vremenske prilike, tačnije neprilike, odnosno prava klimatska klackalica koja će značajno uticati na prinose. I u kikindskom ataru… »\nSUBOTICA - Udruženje građana Subotice "Solidarnost" uputiće Socijalno-ekonomskom savetu tog grada predlog da svojim uticajem utiče na ukidanje umanjenja penzija zbog prevremenog odlaska u penziju. Takvih građana u Srbiji, po njihovim procenama, ima… »\nNOVI SAD - Zaštitnik građana bio je u nedelju u nenajavljenoj kontrolnoj poseti Domu za decu i omladinu ometenu u razvoju u Veterniku, gde je naišao na osoblje koje postupilo profesionalno i pružilo maksimalnu saradnju timu kontrolora. Kako je danas… »\nPromocija monografije "Istinitije od stvarnosti – Giga Đuragić Dile"\nNOVI SAD - U ponedeljak, 2. avgusta, u 20 sati, u atrijumu Muzeja Vojvodine, Dunavska 35, održana je promocija monografije "Istinitije od stvarnosti – Giga Đuragić Dile". Prisutnim gostima obratili su se mr Lidija Mustedanagić, pomoćnica direktora… »\nNaša sugrađanka Melinda Tot Demek imala je 42 godine kada je saznala da boluje od leukemije. Kako kaže, bila je u punoj snazi, ispunjena kao majka i supruga, na vrhuncu karijere i mislila je da je ceo svet njen, ali to nije sprečilo bolest da nađe… »\nU još jednoj zajedničkoj akciji, udruženja "Za Suboticu svim srcem" i "Anđeli Severa" donirali su danas pakete odeće, obuće, igračaka i sredstava za ličnu higijenu Domu za decu ometenu u razvoju "Kolevka". Inicijativa za ovu akciju potekla je od… »\nISTRAŽILI SMO: Kako je moguće da gradilište onemogući pristup ulici Stevana Doronjskog? (FOTO)\nČinjenica da se svuda u Novom Sadu nešto gradi ili popravlja je pohvalna. Međutim, dešava se da zbog građevinskih radova stanovnici određenih ulica bivaju "odsečeni" od ostatka grada, o čemu svedoči i pismo naše čitateljke koja se našla… »


Sutra u Nišu radionica za pokretanje biznisa za studente i srednjoškolce - JUGPRESS\nSutra u Nišu radionica za pokretanje biznisa za studente i srednjoškolce\nPostavio: Jugpress 15 Maja, 2017\nSutra će u Nišu, u prostorijama Privredne komore Srbije (PKS), za studente i srednjoškolce biti održana treća po redu radionica na temu preduzetništva pod nazivom “Works at Sam svoj gazda”.\nNakon Kragujevca i Beograda, gde je znanja o preduzetništvu i pokretanju sopstvenog biznisa dobilo više od 250 mladih ljudi, sada će istu priliku imati i njihovi vršnjaci u ovom gradu. Planirane su i radionice u Novom Sadu (18. maja) i Subotici (22. maja) u prostorijama PKS-a u terminu od 12 do 14 h.\n„StartUp karavan #za5“ je samo jedna od aktivnosti namenjena osnaživanju srednjoškolaca i studenata i sprovodi se u okviru velikog nacionalnog projekta „Budućnost #za5“, koji su pokrenuli „Centar E8“i „Unija srednjoškolaca Srbije“, a finansijski podržala Coca-Cola Fondacija, pod pokroviteljstvom Ministarstva omladine i sporta Republike Srbije i Privredne komore Srbije.\nNeka Vaš komentar bude prvi na "Sutra u Nišu radionica za pokretanje biznisa za studente i srednjoškolce"


Odlazak - Blic Sport\nNAPUŠTA LACIO De Fraj: Jeste ružan način, ali vreme je da odem\nFudbaler Lacija Stefan de Fraj će nakon neuspelih pregovora sa upravom kluba napustiti „Olimpiko“ na kraju sezone.\nŠola Ameobi odlazi iz Njukasla posle 14 godina\nNigerijski fudbaler Šola Ameobi posle 14 godina provedenih u Njukaslu odlučio je da napusti taj klub.\nItalijanski mediji: Ljajić na leto odlazi iz Rome\nFudbaler Rome i povratnik u reprezentaciju Srbije Adem Ljajić mogao bi narednog leta da napusti rimski klub, prenosi Gazeta delo Sport.\nKagava u januaru napušta Old Traford\nJapanski fudbalski reprezentativac Šindji Kagava planira da u januarskom prelaznom roku napusti Mančester Junajted kako bi spreman dočekao Svetsko prvenstvo u Brazilu 2014. godine.\nIbrahimović: Nisam razmišljao o odlasku iz PSŽ-a\nNajbolji strelac Pari Sen Žermena Zlatan Ibrahimović rekao je da ni u jednom trenutku letnjeg prelaznog roka nije razmišljao da napusti klub.\nPSV ostaje bez trenera na kraju sezone\nTrener holandskog fudbalskog prvoligaša PSV Ajndhovena Fred Ruten potvrdio je da će napustiti taj klub na kraju sezone.\nDušan Šakota napustio Ostende\nBelgijski Ostende raskinuo je saradnju sa Dušanom Šakotom posle završetka prvog dela Evrokupa, saopštio je taj košarkaški klub.\nČiki Begiristajn napušta Barselonu\nSportski direktor Barselone Čiki Begiristajn napustiće tu poziciju nakon što je Đoan Laporta prepustio predsedničku fotelju Sandru Roselu.


Tramp ponovo uvjerava stanovnike Guama da su bezbjedni – Plus Radio\nHome / Region / Tramp ponovo uvjerava stanovnike Guama da su bezbjedni\nTramp ponovo uvjerava stanovnike Guama da su bezbjedni\nBy Plus Radio on 12/08/2017 Vrijeme: 22:15\nPredsjednik SAD Donald Tramp ponovo je uvjmerio stanovnike Guama da su bezbjedni, istakavši da su američke vojne snage u stanju pripravnosti. Guverneru Guama Ediju Kalvu poručio je da su SAD „1.000 odsto sa njima“, javlja AFP.\nKalvo je tokom razgovora sa američkim predsjednikom rekao da se „nikad nije osjećao bezbjednije i da nikad nije bio tako samouvjeren“, navedeno je u saopštenju iz Kalvove kancelarije.\n-Uradićemo odličan posao, ne brinite ni o čemu- rekao je Tramp tokom razgovora i dodao da je on trebalo da bude na čelu SAD prije osam godina, ili neko ko ima tvrd stav poput njega.\nTramp je, takođe, rekao da će Sjeverna Koreja, ukoliko napadne SAD, zaista zažaliti i da je američka vojska „spremna i naoružana“.\nSjevernokorejska novinska agencija KCNA je u današnjem komentaru optužila Trampa da dovodi situaciju na Korejskom poluostrvu na ivicu nuklearnog rata, nazvavši SAD „fanatikom nuklearnog rata“.\nSjeverna Koreja je izazvala problem sa Sjedinjenim Američkim Državama i mora da ga riješi, napisao je šef britanske diplomatije Boris Džonson na svom Tviter nalogu.\nBoris Džonson je naveo da je međunarodna zajednica okvir koji će osigurati da Sjeverna Koreja zaustavi svoje agresivne akte.\n← Previous Story Jaja zagađena insekticidom pronađena i u Španiji\nNext Story → Dijete umrlo nakon što mu je majka zalijepila usta trakom


SAD: 98 odsto Amerikanaca koji su to hteli napustilo je Kabul\nTanjug 1. septembra 2021. 07:08\nVAŠINGTON – Bela kuća je danas saopštila da je 98 odsto Amerikanaca koji su hteli da napuste Avganistan to i učinilo, a predsednik Džozef Bajden je potvrdio da SAD ostaju posvećene pomaganju preostalim 100 do 200 državljana koji još žele da se evakuišu.\nBajden je tokom svog obraćanja u Beloj kučhi saopštio da su većina tih ljudi dvojni državljani i dugogodišnji stanovnici Avganistana, koji su ranije odlučili da ostanu u zemlji s obzirom na svoje porodične korene.\n„Za preostale Amerikance ne postoji rok. Mi smo posvećeni tome da ih izvučemo ako oni žele da napuste Avganistan „, naglasio je Biden, prenosi Rojters.\nOn je primetio da je 90 odsto Amerikanaca koji su bili u Avganistanu i želeli da odu to i učinilo, a Bela kuća je kasnije ažurirala ovaj podatak i saopštila da je tačna cifra 98 odsto.\nBajden je naveo i da američki državni sekretar Entoni Blinken vodi kontinuirane diplomatske napore kako bi osigurao siguran prolaz svakom Amerikancu, avganistanskom partneru ili stranom državljaninu koji žele da napuste Kabul nakon što su ga 15. avgusta preuzeli talibani koji su se obavezali da će dozvoliti slobodu putovanja.\n„Talibani su se javno obavezali za bezbedan prolaz svima koji žele da odu, uključujući i one koji su radili za Amerikance. Ne verujemo im samo na reč, već na osnovu njihovih postupaka, i imamo mehanizme da se uverimo da su te obaveze ispunjene.“, rekao je američki predsednik.\nOn je pojasnio da je vlada od marta 19 puta kontaktirala svoje državljane u Avganistanu, nudeći im pomoć da napuste zemlju, a nakon što je američka vojna evakuacija započela pre 17 dana, zvaničnici su se ponovo obratili i identifikovali oko 5.000 Amerikanaca koji su ranije odlučili da ostanu, ali su promenili svoju odluku.\nPrema Bajdenu u ovoj operaciji više od 5.500 Amerikanaca je evakuisano, zajedno sa hiljadama građana i diplomata iz savezničkih zemalja, kao i 2.500 lokalno zaposlenih u američkoj ambasadi i njihovih porodica, i hiljade drugih avganistanskih državljana koji su podržavali SAD.


Data Card je svetski lider u programu izrade katica. Naša rešenja izrade sigurnosnih kartica i personalizacije koriste se za izdavanje miliona finansijskih kartica i identifikacionih dokumenata svaki dan Pre više od 35 godina, omogućili smo da masovno izdavanje kreditnih kartica postane ekonomično tako što smo izumeli sistem za visoko tiražnu personalizaciju - zauvek promenivši način na koji potrošači gledaju na transakcije. Danas Datacard-ovi sistemi za visoko tiražno izdavanje premašuju prodaju svih drugih proizvođača zajedno.\nPrva kompanija iz grupacije osnovana je 1999 godine u Andori. Kompanija je svoje aktivnosti bazirala na proizvodnji plastičnih kartica za potrebe Evropskog i Svetskog tržišta. Proizvodnja kompanije opremnjena je najsavremenijim mašinama u prostorijama visoke bezbednosti sa kapacitetom proizvodnje od 80 miliona kartica godišnje.\ncertSIGN rešenja osmišljena su i razvijena u potpunosti u Rumuniji, dizajnirana su tako da odgovore specifičnim potrebama vašeg biznisa.Od digitalnih sertifikata do kompleksnih sigurnosnih rešenja koja su prošla NATO testove, certSIGN pokriva sve potrebne korake kako bi vaše informacije ostale sigurne.\nTrueb poseduje 150-o godišnje iskistvo u sigurnosnoj štampi i pionir je u eco-friendly polikarbonatnoj tehnologiji. Danas , Treub je vodeći proizvođač sigurnosnih polikarbonatnih identifikacionih dokumenata i snabdevač vlada i finansijski institucija identifikacionim rešenjima. Poznat po svojim inovativnim mogućnostima, Trueb je takođe predstavio tržištu brojna patentirana sigurnosna rešenja.


"Kako je moja porodica stvorila najopasnijeg čoveka na svetu..." - alo.rs\nNEĆAKA DONALDA TRAMPA OTKRILA NEPOZNATE DETALJE "Kako je moja porodica stvorila najopasnijeg čoveka na svetu..."\nAUTOR: Alo.rs/Blic/T.Đ DATUM I VREME: 17.07.2020. 14:07\nMemoari psihiloškinje Meri Tramp, nećake američkog predsednika, prodati su u skoro milion primeraka u prvih 24 sata od puštanja u prodaju, zauzevši mesto u samom vrhu lista bestselera\nMeri Tramp, Foto: printscreen\nMemoari psihiloškinje Meri Tramp, nećake američkog predsednika, prodati su u skoro milion primeraka u prvih 24 sata od puštanja u prodaju, zauzevši mesto u samom vrhu lista bestselera.\nKnjiga o porodničnoj i psihološkoj pozadini Donalda Trampa pod nazivom "Previše i nikada dovoljno: Kako je moja porodica stvorila najopasnijeg čoveka na svetu", prodata je u utorak u utorak u 950.000 primeraka.\n- To je postalo kulturološki fenomen i obavezno štivo za svakoga ko želi da shvati jedinstvenu porodičnu dinamiku koja je proizvela najmoćnijeg čoveka u današnjem svetu. To je istovremeno otkrivajući psihološki portret i delo od istorijske važnosti - rekao je Džonatan Karp, glavni direktor izdavačke kuće "Simon & Schuster".\nKnjiga opisuje Freda Trampa, oca američkog predsednika i Freda Džuniora, Merinog oca, kao visoko funkcionalnog sociopatu i nasilnika koji je slamao dobrotu i empatiju u ljudima koji su ga okruživali, uključujući i njegove sinove.\nUz šire razmatranje porodične disfunkcije za koju kaže da je oblikovala Donalda Trampa, Meri navodi više slučajeva šokantnog ponašanja predsednika kao mlađeg muškarca, uključujući akademsko varanje da bi ušao u prestižnu poslovnu školu i brutalno postupanje sa ženama.\nDonald Tramp je preuzeo porodične poslove nakon smrti oce, uprkos tome što je Fred Junior bio stariji. On je imao probleme sa alkoholom i preminuo je kada je Meri bila mala.\nKako Meri Tvrdi, Trampovo Trampovo ponašanje koje "preti svetskom zdravlju, ekonomskoj bezbednosti i društvenom poretku" oblikovano je u detinjstvu. U intervjuima koje je dala ove nedelje opisala je američkog predsednika kao rasistu, ali i mnoge druge članove njene porodice.\n- Bilo je potpuno normalno čuti ih kako koriste uvredljuve izraze za Afroamerikace ili antisemitske izraze - rekla je Meri.\nAmerički predsednik i njegova porodica pokušali su sudskim putem da zaustave objavljivanje knjige.\nI predsednikov mlađi brat Robert Tramp neuspešno je pokušao da blokira objavljivanje knjige, tvrdeći da Meri krši sporazum o neobjavljivanju potpisan 2001. godine nakon podele dedine imovine.\nŠTA SVE TREBA DA ZNAM O KORONI I ZAŠTO DA NE OKREĆEM GLAVU? Ovo su najnovije činjenice o Covid-u 19!\nUrušila se zgrada, šestoro ljudi je poginulo, a strahuju od nečega još goreg\nVIRUS KOD SRBA JE AGRESIVNIJI Italijani su testirali četvoricu naših lica, njihov zaključak je zabrinjavajuć!\nHrabrost ovog dečaka je nemerljiva, a o načinu na koji je spasao svoju sestru sigurne smrti priča ceo svet (UZNEMIRUJUĆE FOTOGRAFIJE)\nTestirala se na Covid-19, preminula, a onda je njen sin rekao pravu istinu (VIDEO)\nNajnovije informacije o sastanku Putina i Trampa\nKad društvena mreža postane oruđe u širenju dezinformacija


Evrokodovi: Standardi za građevinske konstrukcije | OROOK Construction Careers\nEvrokodovi: Standardi za građevinske konstrukcije\nPiše: Institut za standardizaciju Srbije\nDonošenjem Pravilnika za građevinske konstrukcije (Službeni glasnik RS 89/2019) u domaće zakonodavstvo je preuzeto korišćenje evropskih tehničkih specifikacija, poznatijih kao evrokodovi, za projektovanje i izvođenje građevinskih konstrukcija. Ovaj pravilnik se poziva na 58 evrokodova, kao i na 186 srpskih standarda, čime njihova primena u praksi postaje obavezna.\nEvrokodovi predstavljaju skup harmonizovanih tehničkih pravila za svakodnevni proračun građevinskih konstrukcija u celini ili njihovih elemenata. Evrokodovi obuhvataju 10 serija standarda (od SRPS EN 1990 do SRPS EN 1999) koje se odnose na različite oblasti građenja, pri čemu je svaka serija (osim SRPS EN 1990) dodatno podeljena na delove kojima su obuhvaćeni specifični aspekti (npr. mostovi, požar, silosi, jarboli i slično).\nPrimena ovih standarda omogućava jedinstveno razumevanje projektovanja konstrukcije između svih učesnika u procesu građenja i zajedničku osnovu za dalja istraživanja i razvoj.\nTakođe, slobodan promet građevinskih proizvoda i inženjerskih usluga na evropskom tržištu utiče na rast konkurentnosti, a time i na povećani nivo kvaliteta. Sa ciljem da korisnicima olakša nabavku i primenu standarda, Institut za standardizaciju Srbije objavljuje tematske zbirke standarda. Ove zbirke, od kojih je većina u elektronskom formatu, sadrže objedinjene srpske standarde iz određenih oblasti i dostupne su po znatno povoljnijim cenama u odnosu na vrednost pojedinačnih standarda.\nElektronske zbirke koje se odnose na evrokodove izazvale su veliko interesovanje domaćih stručnjaka koji se bave građevinskom delatnošću. Do sada ih je objavljeno ukupno osam i one sadrže standarde iz pripadajuće serije evrokod, na srpskom i engleskom jeziku.\nKako bi korisnicima omogućio bolje razumevanje standarda, Institut je za standarde koji nisu objavljeni na srpskom jeziku pripremio uslužne prevode na naš jezik. Ovi standardi ulaze u sadržaj zbirki, a takođe se dostavljaju svim kupcima pojedinačnih izdanja ovih standarda na engleskom jeziku. Prevodi se nazivaju uslužnim ili neautorizovanim zato što su izrađeni sopstvenim kapacitetima Instituta i nisu ih razmatrale i verifikovale nadležne komisije za standarde, ali su i pored toga od velikog značaja za korisnike.\nPonuda evrokodova na srpskom jeziku biće proširena krajem jula 2020. godine objavljivanjem standarda za projektovanje drvenih mostova, SRPS EN 1995-2, Evrokod 5 – Projektovanje drvenih konstrukcija – Deo 2: Mostovi.\nPored ovog srpskog standarda, na našem jeziku će uskoro biti objavljen još jedan standard iz ove oblasti: SRPS EN 1992-2, za projektovanje betonskih mostova. Ovaj standard se nalazi na javnoj raspravi do 31. avgusta, a potom sledi njegovo objavljivanje u septembru.\nIstovremeno je u fazi javne rasprave i drugo izdanje njegovog nacionalnog priloga, naSRPS EN 1992-2/NA. Glavnu izmenu u drugom izdanju predstavlja tehnički revidirana tačka 2.1 u vezi sa definisanjem minimalne klase čvrstoće betona. Javna rasprava za ovaj standard završava se 10. avgusta, a njegovo objavljivanje očekuje se krajem istog meseca.\nOstali nacionalni prilozi za evrokod 2 su preispitani i Komisija U250-2, Projektovanje betonskih konsktrukcija, koja donosi srpske standarde iz ove oblasti, dala je predlog za njihovo utvrđivanje.\nSve standarde, zbirke i ostale publikacije vezane za standarde možete nabaviti u Institutu za standardizaciju Srbije (www.iss.rs).\nInstitut za standardizaciju Srbije (ISS) jeste javna ustanova, članica organizacija: ISO, IEC, CEN, CENELEC, ETSI i IECEE i predstavlja nacionalno telo za standardizaciju čiji je osnivač Republika Srbija.\nMisija Instituta je da zainteresovanim stranama, kako članovima Instituta tako i celokupnoj javnosti, obezbedi srpske standarde usaglašene sa međunarodnim i evropskim standardima, kao i mogućnost da ravnopravno učestvuju u međunarodnoj i evropskoj standardizaciji.\nOd 2011. godine, uz osnovne delatnosti, ISS pokreće organizaciju stručnih obuka (više o radionici posvećenoj evropskim kriterijumima za kvalitet strućnih praksi možete pročitati u povezanom tekstu), sa ciljem širenja svesti o značaju standarda i podizanju opšteg nivoa znanja iz određenih oblasti standardizacije.\n-- All dates December 2021 November 2021 July 2021 June 2021 May 2021 March 2021 September 2020 August 2020 June 2020


Slovenački Revoz pokrenuo proizvodnju Clia 5 - Biznis Info\nYou are at:Home»Kompanije»Slovenački Revoz pokrenuo proizvodnju Clia 5\nSlovenački Revoz pokrenuo proizvodnju Clia 5\nBy BiznisInfo on\t 03/07/2019 Kompanije\nSlovenački proizvođač automobila Revoz, jedinica francuskog Renaulta, u srijedu je pokrenuo proizvodnju novog modela Clio 5 nakon ulaganja od 90 miliona eura (102 miliona dolara), saopćila je vlada u Ljubljani.\nVlada je za projekat dala poticaj u iznosu od 6 miliona eura, izvijestio je dnevni list Dnevnik.\nU izvještaju se također navodi kako je generalni direktor Revoza Kaan Ozkan rekao da su prethodnici Clio 5 među najprodavanijim modelima u Sloveniji od 1995. godine. Revoz je do sada proizveo gotovo dva miliona Renault automobila.\nKompanija može proizvesti 220.000 automobila godišnje, uključujući Renault Twing i električni Smart za četiri osobe, osim novog Clio 5. Očekuje se da će Twing i Clio 5 vozila predstavljati po 40% ukupne proizvodnje kompanije, a Smart automobili će činiti ostatak.\nRevoz je u stanju da proizvede do 80.000 Clio 5 automobila godišnje i do 600 dnevno. Sljedeće godine, takođe će početi sa proizvodnjom malog broja vozila Clio 5 na hibridni pogon.\nTrenutna proizvodnja Clio 4 biće suspendovana krajem jula.\nOzkan je takođe rekao da će kompanija zaposliti 270 novih radnika kako bi olakšala novu proizvodnju.\nRevoz, jedini proizvođač automobila u Sloveniji i jedan od najvećih izvoznika u zemlji, sada zapošljava oko 3.400 radnika.\nautomobili Renault Revoz


MINISTARSTVO SPORTA I MLADIH: Jovanka Radičević ostvarila pravo na doživotnu naknadu | Standard\nMINISTARSTVO SPORTA I MLADIH: Jovanka Radičević ostvarila pravo na doživotnu naknadu\nMinistar sporta i mladih Vasilije Lalošević primio je našu vrhunsku sportiskinju Jovanku Radičević povodom ostvarivanja prava na doživotnu mjesečnu naknadu po osnovu statusa sportiste sa vrhunskim reprezentativnim rezultatom, saopšteno je iz resornog ministarstva.\nMinistar sporta i mladih Vasilije Lalošević primio je našu vrhunsku sportiskinju @jokarad4 povodom ostvarivanja prava na doživotnu mjesečnu naknadu po osnovu statusa sportiste sa vrhunskim reprezentativnim rezultatom. pic.twitter.com/w47kNQGWGB\n— Ministarstvo sporta i mladih (@SportiMladi) May 26, 2022\nOn je dodao da je Radičević, kroz svoju bogatu igračku karijeru krunisanu olimpijskim srebrom u Londonu, bila značajan reprezent Crne Gore i zavrijedila odgovoran odnos države prema njoj.\nRadičević je zahvalila Laloševiću na prijemu i priznanju za njene ostvarene rezultate i istakla da je ovo jedan od konkretnih načina na koji država brine o svojim sportistima koji su njeni najbolji reprezenti u svijetu.\nKultura 06/07/2022•10:40 0\nNakamura: Tokom nastupa u Podgorici osjetio sam koliku moć...\nOn je održao koncert u Kamernoj sali Muzičkog centra Crne Gore (MCCG), a...\nHronika 06/07/2022•10:33 0\nU Podgorici nestao Nikola Nedeljković\nO nestanku Nedeljkovića obaviještena je policija. Porodica moli građane ako su vidjeli Nikolu da...\nPolitika 06/07/2022•10:28 0\nSDP URI: Manje gledajte Vučićeve Pink i Hepi TV,...\nOni su ocijenili da je tvrdoglavo insistiranje na pitanjima pojedinih vjerskih zajednica i...\nNakamura: Tokom nastupa u Podgorici osjetio sam koliku moć muzika ima\nSDP URI: Manje gledajte Vučićeve Pink i Hepi TV, a više čitajte sopstveni program


Ćosić o značajnim projektima u Istočnom Sarajevu - FILTER\nĆosić o značajnim projektima u Istočnom Sarajevu\nGrad Istočno Sarajevo uskoro će prema Vladi Republike Srpske kandidovati infrastrukturne projekte, vrijedne oko tri miliona maraka, za područje šest lokalnih zajednica, najavio je gradonačelnik Istočnog Sarajeva Ljubiša Ćosić.\nĆosić je u intervjuu Srni objasnio da su projekte predložile opštine, a u potpunosti će ih sprovesti grad.\nOn je za narednu godinu najavio i izdvajanje više sredstava za sport, kulturu i nevladin sektor na području svih šest gradskih opština.\n– Pokrenuli smo inicijativu, drago mi je da ju je Vlada Republike Srpske prihvatila – rekao je Ćosić.\nOn je podsjetio da je u toku izgradnja parka prirode “Trebević” i izrazio očekivanje da do polovine iduće godine bude osnovano preduzeće, koje će upravljati tim parkom.\n– Postoji mogućnost, što bi bilo još bolje, da Vlada osnuje svoje preduzeće, koje će upravljati tim parkom – rekao je Ćosić i ocijenio da će to biti “jedan od najvećih uspjeha gradske uprave, jer je značaj Trebevića za Istočno Sarajevo ogroman, te se ne smije dozvoliti njegova urbanizacija”.\nGradonačelnik Istočnog Sarajeva je najavio da će se Gradska uprava ubuduće značajnije uključiti i u obilježavanje slave grada, dana Svetog Petra Sarajevskog Zimonjića.\nĆosić je najavio da će u narednih mjesec dana biti predstaavljeno idejno rješenje memorijalnog kompleksa svim Srbima, stradalim u tri rata, čiju će izgradnju podržati i Vlada Republike Srpske.\n– Ekskluzivno vam najavljujem da će taj kompleks biti izgrađen. Imamo pravo da kažemo da su Srbi na ovom području stradali. To će biti jako specifičan i lijep kompleks. Moći ćemo sami sebi, a i svima da pokažemo slovom i brojem koliko su Srbi doprinijeli i koliko su stradali na ovim područjima, u funkciji stvaranja razliičitih država – poručio je Ćosić.\nOn je rekao da predstoji i definisanje izgradnje “Kapije Istočnog Sarajeva”, izgradnja spomenika Republici Srpskoj na Palama i spomenika žrtvama NATO bombardovanja, čime će biti jasno definisana i razvijena kultura sjećanja na bližu i dalju istoriju Srba.\nĆosić je istakao da vjeruje da će Vlada Srpske podržati i završetak Muzeja Republike Srpske na Palama, kao i Narodnog pozorišta Republike Srpske u Istočnom Novom Sarajevu.\nOn je najavio da je za idući godinu u planu i prvo veliko okupljanje svih Srba iz Sarajeva i Istočnog Sarajeva, koji su iz nekog razloga napustili ovo područje.\n– Očekujemo da će se okupiti između 500 i 1.000 ljudi. Ponudićemo im da se u mjesto, iz kojeg su otišli, vrate kroz kvalitetne projekte – rekao je Ćosić.\nVELIKI I DOVOLJAN PRIVREDNI POTENCIJAL ISTOČNOG SARAJEVA\nĆosić je oicijenio da površina Istočnog Sarajeva od 1.420 kilometara kvadratnih ima prostora za različite privredne aktivnosti. Od proizvodnih djelatnosti Ćosić je istakao drvopreradu.\n– Na području našeg grada imamo proizvođače, koji brinu o sječi drvnih sortimenata. To su šumska gazdinstva Treskavica – Trnovo, Romanija – Sokolac i Jahorina – Pale, a imamo i drvoprerađivače – rekao je Ćosić i posebno naglasio potencijale opština Pale i Sokolac.\nOn je dodao da je u planu rada gradske uprave u narednim godinama da s Vladom Republike Srpske formira centar za finalizaciju drvoprerade.\n– Plan je kroz javno i privatno partnerstvo, odnosno kroz javna ulaganja u savremene mašine, dostići viši stepen finalizacije. Da ne budemo svedeni samo na proizvodnju peleta i unutrašnje i vanjske stolarije, već da idemo i u proizvodnju namještaja – pojasnio je Ćosić i dodao da bi time bio zaposlen i veliki broj ljudi.\nOn je rekao da je izvoz drveta iz ovog dijela Republike Srpske daleko veći, nego uvoz.\nĆosić je dodao da ne treba zaboraviti ni poljoprivredno prehrambenu industriju, jer samo opština Sokolac godišnje isporuči pet miliona litara mlijeka, različitim mljekoprerađivačima.\nGradonačelnik Istočnog Sarajeva je podsjetio i da je na području tog grada razvijena i mesna industrija, ali su u planu jačanje osnovnog stada, obnova smještajnih kapaciteta za držanje stoke i jačanje klasterizacije.\n– Ne treba zanemariti ni zasade voća u padinskim dijelovima, kao ni trgovinu i ugostiteljstvo, naročito u opštinama Pale, Istočno Novo Sarajevo i Istočna Ilidža – rekao je Ćosić i dodao da tu postoje značajni uslužni kapaciteti iz oblasti ugostiteljstva i trgovine, koji mogu snabdijevati, ne samo tržište Istočnog Sarajeva, nego i Kantona Sarajevo.\nOn je najavio da će Istočno Sarajevo biti prvi grad u Republici Srpskoj i BiH, koji će imati maloprodajni lanac firme Lidl, u kojem će biti zaposlen određeni broj ljudi, a i proizvođači će imati priliku da se njihovi proizvodi nađu u prodaji u tim trgovinama.\nPrema njegovim riječima, turizam je jedna od okosnica razvoja Istočnog Sarajeva.\nIako je Istočno Sarajevo prvenstveno orijentisano na planinski turizam, Ćosić ističe da ovaj grad ima potencijal i za lovni, vikend, religijski, kao i tranzitni turizam, jer turisti na ovom području mogu boraviti nekoliko dana, a posjećivati ostale dijelove Republike Srpske i BiH, prvenstveno zbog blizine aerodroma u Sarajevu.\nĆosić očekuje da će biti formirana jedna turistička organizacija na nivou grada Istočnog Sarajeva, sa šest opštinskih turističkih infocentara, čija će primarna uloga biti povezivanje sa svim turističkim ponuđačima i jasno utvrđivanje svih turističkih manifestacija od značaja.\n– Kroz to ćemo na kvalitetan način ispromovisati svako turističko mjesto u Ističnom Sarajevu – rekao je Ćosić i najavio posjetu Dubaiju, u novembru, s ciljem uvezivanja s turističkim operaterima, radi dovođenja turista s tog tržišta u Istočno Sarajevo.\nOn je posebno istakao male preduzetnike ovog grada, koji zapošljavaju po jednog ili dva radnika i ocijenio da su oni izuzetan potencijal Istočnog Sarajeva.\n– Mislim i da prisustvo fakulteta, posebno Ekonomskog, može izroditi novu generaciju menadžera, koja će u tom preduzetničkom smislu pokretati djelatnosti – rekao je Ćosić i ocijenio da će subvencionisanje zapošljavanja i novih tehnologija, uz podršku Vlade Republike Srpske, dovesti do povećanja broja preduzeća, prihoda i profita.\nOn je izrazio uvjerenje da Vlada Republike Srpske neće odustati od ulaganja u metalsku industriju na ovom području, koja je, kako je naveo, trenutno u zastoju.\n– U zadnje vrijeme imamo situaciju da se namjenska industrija Srbije pozicionira u Republici Srpskoj, pa mislim da može naći prostor i u Istočnom Sarajevu – rekao je Ćosić.\nTUNEL OD ISTOČNOG NOVOG SARAJEVA DO PALA\nGradonačelnik Istočnog Sarajeva je naveo i da je ponovo pokrenuta inicijativa za izgradnju tunela od opštine Istočno Novo Sarajevo do Pala.\n– Ta priča postoji već dvadesetak godina i 2004. godine je prezentovana u formi izgradnje tunela dužine dva kilometra, koji bi išao od Stanice Pale, kroz Radonjiće do lokacije Udež, pa tu ušao u Trebević i izašao na Stanojeviće – precizirao je Ćosić i pojasnio da je ta ideja sad unaprijeđena, te da će sigurno doći do idejnog rješenja u ovoj, ili idućoj godini.\nSARADNJA SA SARAJEVOM\nĆosić je ukazao na politiku, kao najveću prepreku saradnje ovog grada sa Sarajevom.\n– Prepreke su isključivo političke prirode, koje su izazvane potcjenjivanjem Istočnog Sarajeva od Sarajeva. Kada budu prestali da nas potcjenjuju, priznaju Istočno Sarajevo kao administrativnu cjelinu i shvate da je to ozbiljan grad, sa 65.000 stanovnika, tada ćemo sigurno bolje sarađivati – poručio je Ćosić.\nOn je naveo primjer Evropskog olimpijskog festivala mladih “Ejofa”, koji su zajednički organizovala ova dva grada, i dodao da je previše novca utrošeno, a da je dobit nikakva.\n– Uspješno organizovani Evropsko prvenstvo u boksu za školarce i biciklistička trka, čije su kvalifikacije održane u Istočnom Sarajevu, gdje će u oktobru biti održano i Svjetsko prvenstvo u biciklizmu, dokaz su da sami možemo mnogo bolje – zaključio je gradonačelnik Istočnog Sarajeva.\nTags: Istočno Sarajevo Ljubiša Ćosić\nPrethodna Ove sedmice vakcinisano 280 lica, a revakcinisano 482\nSledeća Počele Gospojinske svečanosti u Palama


Naslovna » Turizam » Besplatno razgledanje Beograda 21. i 22. februara\nNeko drugi 14. februar 2015. Turizam Postavite komentar\nTuristički vodiči obeležavaju svoj dan, 21. februar, tako što poklanjaju besplatna razgledanja sugrađanima, domaćim i stranim posetiocima na srpskom i stranim jezicima, što će ove godine realizovati u saradnji sa Sekretarijatom za privredu i Turističkom organizacijom Beograda.\nU subotu, 21. februara od 15.00, biće organizovano razgledanje grada autobusom u trajanju od 90 minuta (vodiči na srpskom i engleskom jeziku). Mesto polaska i povratka je parking kod rampe ispred hale 4 Beogradskog sajma.\nRazgledanje grada tramvajem, u trajanju od 60 minuta, biće organizovano takođe u subotu od 17.00 i 18.00, a mesto polaska i povratka je stajalište „Beko“ ispod Zoo-vrta na Kalemegdanu.\nRazgledanje Pionirskog parka je u subotu, 21. februara od 10.00, mesto polaska je ispred Starog dvora, u isto vreme je razgledanje Tašmajdanskog parka, mesto polaska je ispred Crkve Svetog Marka, dok je od 12.00, 13.00 i 14.00 razgledanje Skupštine grada Beograda.\nU nedelju, 22. februara od 11.00 predviđeno je razgledanje Knez Mihailove ulice (mesto polaska – ispred Palate „Albanija“), u isto vreme počeće i razgledanje Zemuna (mesto polaska – ispred zgrade Glavne pošte u Zemunu). Od 14.00 počeće razgledanje Beogradske tvrđave (Sahat kapija, Rimski bunar, Barutana, Kula Nebojša), a mesto polaska je ispred Prirodnjačkog muzeja.\nZainteresovani se mogu prijaviti u Turističkom informativnom centru Turističke organizacije Beograda, Knez Mihailova 5, od 9.00 do 19.00, kontakt telefon 011/2635-622 i na štandu TOB-a, hala 4 Beogradskog sajma. Prijavljivanje traje do popune mesta za svaki od najavljenih programa za 21. i 22. februar. (Beoinfo)\nTagovidub razgledanje beograda turizam vesti za dž\nPrethodni Ne guraj nos tamo gde mu nije mesto\nSledeći Pripreme za 28. Beogradski maraton


Odluka FSS najviše šteti Zvezdi - Ovo je poruka sa "Marakane" - Sportske.net\nOdluka FSS najviše šteti Zvezdi - Ovo je poruka sa "Marakane"\nSportski direktor fudbalskog kluba Crvena zvezda Blažo Raosavljević istakao je da će crveno-bele najviše pogoditi odluka o smanjenju broja stranaca u Superligi.\nSpaja ih Zvezda i broj šesnaestZvezda najavila spektakl: ''Braća dolaze, nas i Rusa 300 miliona!''Dao Zvezdi gol, a sad joj želi da odbrani titulu!Koga će najviše pogoditi odluka o smanjenju stranaca?PALA ODLUKA - Manje stranaca u Superligi!\nAktuelni šampion Srbije užurbano će morati da krene u rešavanje novonastalog problema koji je pojavio nakon jučerašnje odluke Odbora za hitna pitanja FSS kojom je potvrđeno da će u narednoj sezoni u protokolu za utakmice superligaši moći da imaju četvoricu stranaca.\nPravilnik je do sada propisivao da se na terenu mogu naći čak šestorica stranaca, što je Zvezda maksimalno koristila. Odluka o smanjenju broja stranaca direktno pogađa crveno-bele.\n"Ova odluka najviše ide na štetu Crvene zvezde, ali mi se nećemo buniti. Poznato je da u našem klubu igra najviše igrača iz inostranstva, problem je to što sa njima imamo dugoročne ugovore..." kaže Blažo Raosavljević na "Večernje Novosti".\nSportski direktor Crvene zvezde ipak poručuje da će šampion Srbije poštovati pravilnik i da će pronaći rešenje za novonastalu situaciju.\n"Međutim, ako su u FS Srbije rešili da smanje broj stranaca, mi ćemo to ispoštovati. Zvezda će uvek biti Zvezda i sa strancima i bez njih" dodao je Raosavljević.\nCrvena zvezda u datom momentu ima desetoricu stranaca na platnom spisku, a svakako da najveći problem predstavlja to što čak šestorica zauzimaju mesto u startnoj postavi.\nProblem bi možda mogao da bude rešen traženjem srpskog državljanstva za pojedine strance, ali u Zvezdi za sada nemaju zvaničan stav po tom pitanju.


: Friedrich-Ebert-Stiftung Kosovo Office\nSlika: Feb 4 anti-Pence protestod Joe Piette Licenca: CC BY-NC 2.0\nTendencija, i ponekada i praksa, čine da se prošlost projektuje u poželjnoj političkoj budućnosti, gde se tumačenje prošlosti koristi kao pravo svoje nacije na istorijsku "istinu". Često, ova "istina" je pretvorena u direktnu dobit političke moći.\nFriedrich Ebert Stiftung na Kosovu, zajedno sa Alter Habitus su organizovali konferenciju kako bi se podsetilo na neke važne istorijske događaje iz 90-ih i razgovaralo o socijalističkoj prošlosti Kosova. Fokus ove debate nije bila samo etnička i nacionalna perspektiva, već nešto što je trebalo pokazati i istražiti klasne probleme koji su vladali u to vreme i koji su podsticali mnoge društvene pokrete, posebno studentski pokret. Živa rasprava široke zajednice naučnika, studenata i aktivista iz civilnog društva je, takođe, posebnu pažnju posvetila ulozi žena i načinu na koji su one, među svim ovim pokretima, glasno iznele njihovu zabrinutost i angažovale se za društvene, kulturne i političke promene u društvu i akademskom životu.\nAko ste zainteresovani da saznate više o društvenim pokretima, preporučujemo vam publikaciju od the Regional Dialogue Southeast Europe:


Deminiranje na području USK u odnosu na prošlu godinu obavlja se u znatno većem kapacitetu — Radio Velkaton : Radio Velkaton\n21. Septembra. 2021. USK\nDeminiranje na području USK u odnosu na prošlu godinu obavlja se u znatno većem kapacitetu\nDemineri Oružanih snaga Bosne i Hercegovine intenzivno deminiraju minirano područje Radoča i ukoliko ga okončaju do kraja ove ili početkom naredne godine općina Bužim, bi nakon Bosanskog Petrovca i Cazina, u Unsko-sanskom kantonu trebala biti treća općina bez mina, kažu u Regionalnom uredu BH MAC-a u Bihaću.\nMeđu 95 miliona kvadratnih metara miniranih površina u kantonu, deminiranje je u toku na više lokacija u svim preostalim općinama i kada bude završeno, minirane površine bit će smanjene za 10 miliona kvadratnih metara.\nU Regionalnom uredu BH MAC-a u Bihaću zadovoljni su protuminskim djelovanjem na području Kantona jer se u odnosu na proteklu godinu deminiranje obavlja u znatno većem kapacitetu. Trenutno se rade tehnička izviđanja na dvije lokacije u općini Sanski Most, minski sumnjiva područja Šehovci 3 i Tomina 1, na lokaciji Lanište, općina Ključ, u NP Una – Bihać, te Radoč u općini Bužim.\n21.10.2021 Bos.Petrovac: Potpisani ugovori o dodjeli plastenika\n21.10.2021 Aerodrom Željava kod Bihaća uskoro bi mogao ponovno pri...\n20.10.2021 Novozaraženo 17 osoba koronavirusom iz USK


Dnevni izveštaj 19.06.2019\nPredsednik Srbije i direktor NIS-a razgovarali o mogućem rešenju za Petrohemiju\nPredsednik Srbije Aleksandar Vučić juče je sa generalnim direktorom Naftne industrije Srbije (NIS) Kirilom Tjurdenjevom razgovarao o važnosti te kompanija za privredu Srbije i mogućnosti da ona bude strateški partner Petrohemiji. Radi se o mogućnosti učešća NIS-a na tenderu za strateškog partnera Petrohemije Pančevo, koji bi Vlada Srbije trebalo da objavi u poslednjem kvartalu 2019. godine.\nMK Grupa, sa svojom kompanijom članicom MK Biogas, ulazi u oblast proizvodnje električne energije iz biomase. Trenutno, radovi su u projektnoj fazi, a realizacija, odnosno sama izgradnja postrojenja u Vrbasu će početi u septembru. Planirano je da elektrana na biomasu bude puštena u rad u februaru 2020. godine, saopšteno je iz MK Grupe. Ukupna procenjena vrednost investicije je 8,1 milion evra, a MK Grupa je na ovom projektu usvojila rešenja kompanije Vabio Tehnolodži (Wabio Technologie GMBH) iz Nemačke, koja već četvrt veka kreira napredna i održiva rešenja kada je u pitanju biogas.\nSimens: Isplati se investirati u Zapadni Balkan i Srbiju\nGeneralni direktor „Simens mobilitija“ Arnulf Volfram, koji je u Londonu učestvovao na konferenciji Fajnenšel tajmsa i Komorskog investicionog foruma Zapadnog Balkana, istakao je da se isplate ulaganja u ovaj region, posebno u Srbiju.\nAmerički indeksi u plusu nakon najave sastanka Trampa i Xija; Saopštenja iz ECB podigla evropske indekse\nJučerašnji dan na američkim berzama doneo je rast indeksa pošto su nadanja u postizanje trgovinskog sporazuma SAD i Kine obnovljena nakon dužeg perioda nesigurnosti. Tramp je saopštio da će se sastati sa kineskim predsednikom Xijem na samitu G20, pa je to bio razlog za optimizam. Iščekivanje odluke iz FED-a takođe je imalo pozitivnog uticaja pa je u konačnom skoru S&P500 dobio 1% a Nasdaq 1,4%.\nOd većih imena najbolje su bili performirani Boeing i Caterpillar uz rast od 5,4% i 2,4%, respektivno a to je iz razloga njihove osetljivosti na trgovinska pitanja. Akcije proizvođača čipova takođe su napredovale.\nEvropske berze juče su bile u opipljivim plusevima a razlog tome je obraćanje predsednika ECB, Draghija, koji je najavio dalji program stimulansa za banke i čak eventualno dalje snižavanje kamatne stope, pošto je inflacija u EU zoni na očito niskom nivou. Stoxx600 dobio je solidnih 1,8% na dnevnom nivou.\nGledajući na pojedinačne akcije iz Evrope, nemački proizvođač čipova, Infineon izgubio je juče 2%, nakon što je pokrenuo dokapitalizaciju vrednu 1,5 milijardi ERU zbog planirane akvizicije Cypress Semiconductor.


ZABLUDE O KONTAKT CENTRIMA\nZabluda broj 1.\nVrlo često, kada se povede priča o kontakt centrima, čujemo jednu od najvećih zabluda i to, nažalost, najčešće od onih koji su ili vlasnici ili vodeći rukovodioci u firmama: „Nije to za nas, mi smo mala kompanija.“ Kada se priča malo produbi, utvrdimo da je osnovni razlog ove zablude nepoznavanje svih funkcionalnosti kontakt centara. Mnogi još uvek poistovećuju Kontakt i Call centre. Još uvek misle da je Kontakt centar prostorija u kojoj je, u posebno ograđenim odeljcima sa slušalicama na ušima, postavljeno nekoliko izvršilaca koji samo čekaju da ih neko pozove.\nTačno je da savremeni Kontakt centri, između ostalog, podržavaju i odlazne i dolazne govorne pozive. Međutim, u savremenim Kontakt centrima agenti, pored govornih poziva, istovremeno primaju i šalju mejlove, primaju Skype i Viber pozive, dopisuju se sa posetiocima na kompanijskom web sajtu (LiveChat), rukovode kompanijskim nalozima na društvenim mrežama... I to sve u isto vreme i po unapred utvrđenom rasporedu rada.\nI upravo zbog svega ovoga, a posebno zbog softverskih rešenja koja nude, savremeni Kontakt centri su mnogo potrebniji malim a ne velikim kompanijama. U velikim kompanijama postoje čitava odeljenja koja se bave društvenim mrežama, prodajom, marketingom, odnosima s javnošću... U malim organizacijama sve to radi svega nekoliko izvršilaca. Ali, bez obzira koliko je organizacija mala, ne može to da rade bez ikakve kontrole i nadzora. Zato je potrebna softverska podrška koju nude savremeni Kontakt centri.


AMSS: Putevi prohodni, a kolovozi suvi - PRIJEPOLJE ONLINE\nAMSS: Putevi prohodni, a kolovozi suvi\nVreme bez padavina večeras omogućava dobru prohodnost puteva u nižim predelima, kao i dobru vidljivost i uglavnom suve kolovoze, saopštio je Auto-moto savez Srbije.\nNa putevima u planinskim predelima zapadne i jugozapadne Srbije, na području Nove Varoši, Prijepolja, Ivanjice, Sjenice, Zlatibora i Kopaonika ima snega na kolovozu zbog čega je saobraćaj usporen, a na pojedinim putevima je saobraćaj i otežan.\nSaobraćaj je ponovo uspostavljen na prilazu Kopaoniku iz pravca Brzeća. Posle 24 sati borbe sa snežnim smetovima na prevoju Jaram, koji su dostizali visinu od dva metra, kruševački putari sa punkta Srebrnac osposobili su za saobraćaj putni pravac Brzeće-Kopaonik. Obe kolovozne trake su prohodne, ima ugaženog leda i snega visine pet centimetara, pa se preporučuje oprezna vožnja uz obaveznu upotrebu zimske opreme. Osim terenskim automobilima, saobraćajna policija ne dozvolja kretanje vozilima od Brzeća do Turističkog centra Sunčani vrhovi bez lanaca, navodi RTS.\nKa ovoj planini ima snega na kolovozu i na prilazima sa zapadne strane preko Jošaničke banje i Biljanovca i preko Rudnice. Prilazi ostalim zimskim turističkim centirma su prohodni uz obaveznu upotrebu zimskih guma i uređaja za povećanje trakcije.\nPrema poslednjim informacijama dobijenih od Javnog preduzeća “Putevi Srbije”, na naplatnim stanicama nema zadržavanja.\nZadržavanja za vozila na teretnim terminalima, na izlazu iz zemlje, na graničnom prelazu Horgoš su šest sati, na Batrovcima tri sata, na Bogojevu i Bačkoj Palanci dva sata, dok je na prelazim Kelebija i Šid oko 60 minuta.


PREDIZBORNA KAMPANJA NA KOSOVU: Svi – osim Srbije! – Balkanekspresrb.rs\nPREDIZBORNA KAMPANJA NA KOSOVU: Svi – osim Srbije!\nPredizborna vruća tema na Kosovu ovih predizbornih dana je zabrana učešće zvaničnika Srbije i drugih zemalja u predizbornoj kampanji. na Kosovu postala je vruća tema ovih vanrednih izbora.\nI posle zabrane i proterivanja zvaničnika iz Srbije koji su davali otvorenu podršku Srpskoj listi, stigao je državni tužilac SAD, Met Vitakera da pruži nedvosmislenu podršku kandidatu za kosovskog premijera ispred DPK, Kadriju Veseljiju.\n„Apsolutno, nijedan državni predstavnik bilo koje države neće moći da dođe ovde i vodi kampanju. U ovom smislu, potpuno su nerazumljive najave zvaničnika Vlade Srbije da će posetiti Kosovo zarad predizborne kampanje. U stvari mi to razumemo, budući da oni imaju tendenciju da zaoštre situaciju i stvaraju unutrašnje tenzije. Međutim, kosovske institucije neće dozvoliti da se ošteti izborni proces“, rekao je savetnik kosovskog šefa diplomatije, Jetljir Ziberaj za Radio Slobodna Evropa, početkom septembra.\nAmerički državni tužilac , Met Vitaker, i pored zabrane pozvao je danas građane na Kosovu da glasaju za partiju Kardija Veseljija uz objašnjenje da na taj način jačaju odnose sa Amerikom.\n„Dakle, čini mi se da je izbor za narod Kosova sasvim jasan i da morate doneti vrlo važnu odluku. Na predstojećim izborima birate između: vlade koja će ojačati vašu saradnju sa nama, Sjedinjenim Američkim Državama koje će se boriti protiv korupcije i za rast vaše ekonomije u cilju stvaranja prosperiteta i prosperiteta za sve. Vaša alternativa je rizična, to je vlada koja će biti politički predvođena i koja može izolovati Kosovo i naštetiti vašem odnosu sa nama. Za vladu koja se ne može boriti protiv korupcije”, poručio je Vitaker na predizbornom skupu na PDK u Gnjilanu, prenosi RTK.\nUbrzo nakon ovog nastupa, reagovala je američka ambasada u Prištini, tvrdeći da ne podržavaju ni jednog kandidata.\n„Vlada SAD ne favorizuje ili podržava nijednu političku stranku ili kandidate na ovonedeljnim izborima. Poštujemo pravo i odgovornost glasača na Kosovu da odaberu svoju budućnost,” navodi se u kratkoj izjavi ove ambasade za medije.\nDok do ove posete američkog zvaničnika dolazi u toku predizborne kampanje, podsećamo i da je, početkom septembra, pre zvanične kampanje, Kosovo posetila i grupa poslanika nemačkog Bundestaga. Tom prilikom je jedan od poslanika, Piter Bajer, izrekao otvorenu podršku DSK.\n„Dobra je stvar što imamo partiju poput DSK, koja je predstavila veoma iskusnog kandidata. Veoma smo srećni što DSK nije ušla u koaliciju, jer joj nije potrebna. Slažemo se da će Kosovo biti takvo kakvo jeste, bez ikakvih teritorijalnih promena“, poručio je tada Bajer.♦\nTagsKosovo Met Vitaker\nSLOBODA MEDIJA NA DELU: RTS skinula “TV Mrežu” sa programa!\nMSU BIOSKOP: Film Borisa Miljkovića “Razgovori sa čistačicom”


Promjena koju nismo očekivali Promjena koju nismo očekivali\nObjavljeno: 3. 8. 2019 u 11:19h\nAko je vjerovati izvorima sa interneta, Samsung će svoju aplikaciju za SMS poruke zamjeniti Android Messages aplikacijom kompanije Google. To bi već moglo da se desi sa Galaxy Note 10 linijom i Samsung korisničkim okruženjem One UI 2.0, koje bi trebalo da debituje na tom uređaju.\nOvo praktično znači da će se aplikacija Samsung kompanije ukloniti u potpunosti i da će Messages postati primarna aplikacija za razmjenu svih poruka, koja neće moći da se mijenja tj. briše iz sistema i isporučivaće se sa svim One UI 2.0 uređajima, koji budu dolazili nadalje.\nZapravo, ovo je dobra vijest, osim ukoliko ne brinete da vas Google prisluškuje i preko poruka. Takođe, Android Messages je već neko vrijeme primarna aplikacija za razmjenu poruka na Huawei telefonima, a nismo čuli da se korisnici žale…


Britanski general: Rusija je ozbiljna pretnja - 20.10.2021, Sputnik Srbija\nBritanski general: Rusija je ozbiljna pretnja\nNačelnik štaba odbrane Velike Britanije general Nikolas Karter, izjavio je tokom govora u Centru za novu američku bezbednost da je Rusija „ozbiljna pretnja“ za... 20.10.2021, Sputnik Srbija\nPrema njegovim rečima, posle raspada bipolarnog svetskog sistema, nastupila je era unipolarnog sveta kada je fokus pažnje preusmeren na borbu protiv terorizma. Međutim, sada dolazi vreme multipolarnosti i „doba stalne konkurencije“, istakao je general.On je skrenuo pažnju na razvoj novih ruskih podmornica što primorava London da reaguje na nove pretnje.„Severni Atlantik je region kojim moramo ozbiljno da se bavimo, uzimajući u obzir ruske podmornice. Nema sumnje da treba da sledimo politiku obuzdavanja“, naglasio je general.U Velikoj Britaniji je u martu objavljena nova odbrambena strategija u kojoj je Rusija identifikovana kao velika pretnja. „Rusija je najveća pretnja... Velika Britanija će aktivno reagovati i braniti se od čitavog spektra pretnji koje dolaze iz Rusije“, navodi se u odgovarajućem izveštaju.Ministar spoljnih poslova Rusije Sergej Lavrov izjavio je početkom marta da je stepen odnosa između Moskve i Londona na tački zamrzavanja. Ministar je podsetio da je proteklih godina britanska vlada zadržala oštar antiruski kurs, praćen stalnim povećanjem sankcionog pritiska.\nsvet, rusija, kina, velika britanija, pretnja, strategija, svet – politika\n© AFP 2021 / IRAKLI GEDENIDZEBritanski razarač "Difender"\n„Ovde bih spomenuo Rusiju, koja sa našeg gledišta predstavlja ozbiljnu pretnju, i Kinu, koja je za nas hronični sistemski izazov“, rekao je Karter.\nOn je skrenuo pažnju na razvoj novih ruskih podmornica što primorava London da reaguje na nove pretnje.\n„Severni Atlantik je region kojim moramo ozbiljno da se bavimo, uzimajući u obzir ruske podmornice. Nema sumnje da treba da sledimo politiku obuzdavanja“, naglasio je general.\nU Velikoj Britaniji je u martu objavljena nova odbrambena strategija u kojoj je Rusija identifikovana kao velika pretnja. „Rusija je najveća pretnja... Velika Britanija će aktivno reagovati i braniti se od čitavog spektra pretnji koje dolaze iz Rusije“, navodi se u odgovarajućem izveštaju.\nMinistar spoljnih poslova Rusije Sergej Lavrov izjavio je početkom marta da je stepen odnosa između Moskve i Londona na tački zamrzavanja. Ministar je podsetio da je proteklih godina britanska vlada zadržala oštar antiruski kurs, praćen stalnim povećanjem sankcionog pritiska.


Šefovi crnogorske policije voze ukradeni „audi“ - Sputnjik Srbija\n18:37 29 Novembar 2020\nŠefovi crnogorske policije voze ukradeni „audi“\n14:14 21.06.2015 (osveženo 16:19 05.10.2015) Preuzmite kraći link\nTaj automobil ukraden je u Italiji iste godine kada je i proizveden — 2005, a samo nekoliko meseci kasnije registrovan je kao službeno vozilo Uprave policije, prenose Vijesti.\nList navodi da crnogorski policajci „deceniju kriju i ne obaveštavaju kolege iz susedstva da je 'audi' u njihovom posedu, iako je poternica Interpola Rima i dalje aktivna“.\nUprkos tome što su iz MUP-a pre nekoliko dana tvrdili da Tužilaštvo ispituje kako je to vozilo dospelo u ruke doskorašnjeg načelnika beranske policije Veselina Krgovića, on je tek jedan u nizu koji je koristio taj automobil, pišu Vijesti.\nNekadašnji rukovodilac bjelopoljske policije Nikola Medenica, prema informacijama Vijesti, ispričao je istražiteljima da je iz kabineta šefa policije Veselina Veljovića pozvan početkom 2006. godine da preuzme ključeve ukradenog automobila.\nAutomobil je Italijanki C. C. ukraden 11. novembra 2005.\nIako je utvrđeno da je automobil ukraden, te da ga je koristio niz državnih službi, uključujući i Kriminalističku policiju, zbog toga neće niko odgovarati. Tužilaštvo tvrdi kako je nastupila zastarelost krivičnog gonjenja, a specijalni tužilac da niko nije zloupotrebio službeni položaj.\n„Vozilo je registrovano još 2006. godine, a zakon predviđa da se kazneno gonjenje ne može preduzeti kad prođe pet godina od izvršenja kaznenog dela za koje se po zakonu može izreći kazna zatvora preko tri godine“, navodi se u obrazloženju.\naudi, policija, krađa, Interpol, Vlada Crne Gore, Crna Gora


Crveno-beli putuju u sredu za Portugaliju, a u avionu definitivno neće biti Seku Sanoga.\nVezista iz Obale Slonovače nema sreće sa povredama ove jeseni. Nije igrao protiv Inđije i Mladosti sredinom novembra, da bi se vratio na 10 minuta u važnom meču protiv Ludugoreca. Međutim, ponovo je propustio tri utakmice kako bi se oporavio za duel protiv Brage - ali bezuspešno.\nSanogo će najverovatnije propustiti i utakmice protiv Radnika i TSC-a koje Zvezda ima da odigra do kraja jeseni u Superligi, a očekuje se da će njegovo mesto u Portugaliji zauzeti sve više standardni NJegoš Petrović.\nPodsetimo, fudbalerima Crvene zvezde treba pobeda kako bi se sa prvog mesta plasirala u osminu finala Lige Evrope. Tamo će i u slučaju remija, a da Mitjiland ne slavi u Bugarskoj, dok drugo mesto donosi 1/16 finala LE. Eventualan pad na treće mesto seli crveno-bele u 1/16 finala Lige konferencija.\nSeku Sanogo fk braga FK Crvena zvezda\nTURK TELEKOM - PARTIZAN, UŽIVO: Crno-beli žele treći vezani trijumf u Evrokupu\n25. 01. 2022. u 17:10\nFUDBALERI Partizana pobedili su danas makedonski Tikveš 2:1 (2:1) posle preokreta u prvom kontrolnom meču na pripremama u Beleku.


CIK: Čekaju se Savjet ministara i novac za održavanje izbora\n20/05/2020 | 13:37 ⇒ 13:58 | Izvor: SRNA\nCentralna izborna komisija BiH danas je razmatrala probleme u sprovođenju lokalnih izbora 4. oktobra, pri čemu je konstatovano da sa donošenjem novih odluka, uključujući o njihovom odgađanju, treba sačekati da li će Savjet ministara sutra eventualno donijeti odluku o finansiranju izbora.\nPredsjednik CIK-a Vanja Bjelica Prutina rekla je da su problemi sa sprovođenjem ovogodišnjih izbora brojni, od neobezbjeđivanja finansijskih sredstava, do organizacije rada i pripreme izbora u uslovima epidemije virusa korona i do političkih pritisaka sa kojima se suočava CIK.\nOna je u uvodnom izlaganju podsjetila da se CIK od početka godine više puta obratio Savjetu ministara, Ministarstvu finansija i trezora, kao i kolegijumima Predstavničkog i Doma naroda Parlamentarne skupštine u vezi sa činjenicom da budžet BiH za ovu godinu nije usvojen i da, samim tim nisu obezbijeđena sredstva za sprovođenje izbora.\nPrema njenim riječima, ni na jedan dopis i zahtjev za održavanje sastanka na kom bi se razgovaralo o ovom problemu nije dobijen odgovor, osim 14. maja od Ministarstva finansija u Savjetu ministara da se lokalni izbori ne mogu finansirati iz budžetske rezerve.\nPrutina je navela da je predsjedavajući Savjeta ministara Zoran Tegeltija na sjednici Predstavničkog doma Parlamentarne skupštine BiH 15. maja rekao da Savjet ministara ima mogućnost da donese odluku o obezbjeđivanju sredstava za izbore, čak i u privremenom finansiranju.\n- Sutra je sjednica Savjeta ministara. Ova tačka nije bila uvrštena, ali je moguće da će naknadno bude uvrštena i da će donijeti posebnu odluku kojom će riješiti finansiranje lokalnih izbora - dodala je Prutina.\nOna je upozorila da bez obezbjeđivanja finansijskih sredstava izbori ne mogu biti održani i da u petak, 22. maja, ističe zakonski rok za obezbjeđivanje novca.\n- Postavlja se pitanje da li CIK u tom slučaju može provesti sve potrebne aktivnosti za održavanje izbora 4. oktobra, kako je predviđeno - naglasila je Prutina, navodeći da je za sprovođenje tenderskog postupka nabavke papira i štampanja glasačkih listića okvirni rok 170 dana od raspisivanja javnog poziva do konačne realizacije ugovora.\nNa sjednici je istaknuto da je CIK iz sopstvenih rezervi finansirao dio pripremnih aktivnosti, poput štampanja obrazaca za prijavu političkih subjekata, ali da nije bilo moguće angažovanje dodatnog ljudstva potrebnog za sve aktivnosti koje očekuju ovu instituciju.\nPrutina je naglasila da CIK ne može podleći pritiscima i da je zadatak Komisije da zaštiti izborni proces.\nOna je navela i da postoje mogućnosti da će izbori biti u vrijeme novog talasa epidemije virusa korona, zbog čega CIK radi na instrukciji za sprovođenje izbora u takvim okolnostima, ali da se još čeka odgovor nadležnih organa kako bi uputstvo bilo doneseno.\nČlan CIK-a Irena Hadžiabdić rekla je da je CIK do sada izvršio sve svoje zakonske obaveze, poštujući izborne rokove i izborne radnje, jedino nije usvojio uputstvo o izbornim aktivnostima i rokovima jer nije obezbijeđen novac za održavanje izbora.\n- Već je više od 4,5 miliona KM na nivou opština i gradova osigurano za izbore i namijenjeni su za materijalne troškove i naknadu članovima biračkih odbora. Mi taj novac ne možemo preusmjeravati na pripremne aktivnosti - rekla je Hadžiabdićeva, podsjećajući da samo za glasačke listiće treba obezbijediti 1,2 miliona KM.\nOna je dodala da CIK nema više zakonsko uporište za dalje čekanje i da je potrebno donijeti rokove i redoslijed izbornih aktivnosti u skladu sa novim datumom održavanja izbora.\n- U najcrnjem scenarijumu ugroziće se održavanje izbora, ali za to su odgovorni oni koji treba da obezbijede sredstva - zaključila je Hadžiabdićeva.\nČlan Komisije Vlado Rogić naveo je da dio pripremnih radnji za održavanje izbora počinje najmanje dva mjeseca prije donošenja odluke o izborima.\n- Pozivam sve odgovorne da nam pomognu da ove izbore sprovedemo - rekao je Rogić i dodao da je potrebno ozbiljno razmisliti koji bi drugi datum za održavanje izbora, umjesto 4. oktobra, odgovarao svima, imajući u vidu potrebno vrijeme za javno nabavke, kao i vjerske praznike konstitutivnih naroda.\nČlan CIK-a Suad Arnautović podsjetio je da je jedna od obaveznih pripremnih radnji za izbore i edukacija organa za sprovođenje izbora i najavio da će ove godine dio obuke biti održan onlajn.\nOn je posebno ukazao na problem finansijske nezavisnosti CIK-a i založio se za izmjenu zakona koja bi omogućila da se CIK finansira kao i Kancelarija za revizija institucija BiH, nezavisno od budžeta BiH.\nArnautović je istakao da bi u okolnostima eventualnog drugog talasa virusa korona bila potrebna dodatna finansijska sredstva za održavanje izbora.\nZa člana Komisije Ahmeta Šantića neosporno je da će datum održavanja izbora biti pomjeren s obzirom na to da ovih dana ističe zakonski rok od 15 dana nakon raspisivanja izbora u kojem treba da budu obezbijeđena sredstva za njihovo održavanje.\nŠantić je istakao da će CIK sa svoje strane učiniti da izbori budu održani u svim lokalnim zajednicama, pa i Mostaru.\nČlan CIK-a Јovan Kalaba predložio je da se Predsjedništvu BiH, Parlamentarnoj skupštini i Savjetu ministara uputi dopis u kojem bi ih CIK obavijestio da razmatra odgađanje lokalnih izbora.\nČlan Komisije Stjepan Mikić rekao je da je ključ finansijska nezavisnost CIK-a u budućnosti kako nikada više ne bi došli u ovakvu situaciju.\n- Bez usvojenog budžeta BiH mi smo blokirani - istakao je Mikić, konstatujući da je CIK već u problemima kada je riječ o objavljivanju tendera i odlučivanje o nabavljaču.\nOdluku o raspisivanju ovogodišnjih lokalnih izbora CIK je donio 7. maja, ali tada nije doneseno uputstvo o rokovima i redoslijedu izbornih aktivnosti, koje se uobičajeno donosi na dan raspisivanja izbora, jer u budžetu BiH nisu obezbijeđena potrebna sredstva za sprovođenje izbora.\nIz CIK-a je rečeno da je za sprovođenje ovogodišnjih lokalnih izbora potrebno oko devet miliona KM, od čega je u budžetu institucija BiH potrebno obezbijediti oko 4,2 miliona.\nPreostala sredstva potrebna za sprovođenje izbora obezbjeđuju gradovi/opštine u svojim budžetima, od čega najveći dio, oko četiri miliona KM ide za naknade članovima biračkih odbora.\nZakonski rok za obezbjeđivanje sredstava iz budžeta BiH je 15 dana od raspisivanja izbora, a ukoliko do tada to ne bude učinjeno, postoji zakonska mogućnost za odgađanje izbora najviše za 30 dana.


Ekscentrična boja - Italijanski policajci odbili nositi dobijene maske jer su - ružičaste | Info-ks.net\n15.01.2022 u 12:59\nItalijanski policajci pobunila se nakon što je dobila serije ružičastih maski za lice koje trebaju nositi na dužnosti, tvrdeći da se "ekscentrična" boja loše slaže s njihovim uniformama.\nPolicijskim jedinicama u šest gradova poslane su maske FFP2 iz ureda italijanskog komesara za COVID-19 vanredne situacije Francesca Paola Figliuola.\nNakon otvaranja kutija, mnogi policajci su odbili da nose "neprikladne" maske, što je navelo Stefana Paolinija, šefa policijskog sindikata, da napiše pismo šefu policije u Ministarstvu unutrašnjih poslova Lambertu Gianniniju.\nPaolini je napisao da je odluka da se policiji odobri nabavka ružičastih maski zbunjujuća. Tvrdio je da je boja "ekscentrična" u odnosu na policijsku uniformu i rizikuje da ugrozi imidž institucije.\n- Molimo vas da hitno preduzmete radnje kako biste osigurali da policija obavlja svoju dužnost noseći maske (bijele, plave ili crne) koje su u skladu s uniformom državne policije - napisao je, prenosi The Guardian.\nMaske su poslate policijskim jedinicama u Bolonji, Paviji, Varezeu, Ferari, Veneciji i Sirakuzi.\nU naknadnom saopćenju, Paolini je rekao da problem nije nastao zbog predrasuda prema ružičastoj boji, "već zbog činjenice da je uniforma regulisana".\n- Na osnovu date zakletve, uniforma se mora nositi sa pristojnošću - dodao je, ističući da je "“u periodu rastuće averzije prema policiji potrebno usvojiti prisebnost i poštovanje".\nCorriere della Sera je izvijestio da su maske za lice bile u seriji koja je također poslana osoblju u drugim javnim institucijama, uključujući škole, bolnice i ured civilne zaštite.\nKrajem decembra, Italija je ponovo uvela obavezu nošenja maski za lice napolju usred porasta broja zaraženih koronavirusom uzrokovanih varijantom Omicron. Već je bilo obavezno nošenje maski u zatvorenim javnim prostorima, uključujući i javni prijevoz.\nItalijamaske za licepolicija\nNije htio da se zaustavi Mađarska policija pucala na kamion pun migranata\nZahtjevi tržišta rada Italija otvara granice: Udvostručen broj radnih viza\nDogađaji koji su obilježili 2021 Messi napustio Barcu, Italijani i "rat" FIFA - UEFA


Joakim u poseti Bori - JUGPRESS\nU oktobru Vranje će biti domaćin dva pozorišna festivala. Reč je o , 40. „Borinim pozorišnim danima“ i 56. festivalu „Joakim Vujić“ koje će biti objedinjeni, za sada pod radnim nazivom „Joakim u poseti Bori“.\nPredstava „Nečista krv“ je prošla zvaničnu selekciju Branislave Ilić i biće jedna od 10 predstava ovog prestižnog festivala koji će prvi put biti organizovan u Vranju.\nIsta predstava naćiće se i u zvaničnoj selekciji festivala „Pozorišno proleće“ u Šapcu 10. oktobra.\nUkupno osam predstava prošlo je selekciju festivala „Joakim Vujić“, a Organizacioni odbor u program uvrstiće još dve predstave.\nNa sastanku Zajednice profesionalnih pozorišta u Vranju doneta je odluka da Festival pozorišnih predstava za decu i mlade „Mali Joakim“ ove godine bude organizovan u Leskovcu.\nVranjsko pozorište najverovatnije će nastupati sa predstavom „Čarobnjak iz Oza“, o čemu će odlučiti selektor Spasoje Ž.Milovanović.\nOva dva festivala, „Joakim Vujić“ i „Borini pozorišni dani“, koji će u Vranju biti održani zajedno od 21. do 31. oktobra, finansijski će podržati grad domaćin, resorno ministarstvo i Zajednica profesionalnih pozorišta Srbije.\nNeka Vaš komentar bude prvi na "Joakim u poseti Bori"


Zeleni zmaj čaj\nHome > Lepota i zdravlje>Zeleni Zmaj-čaj za mršavljenje\nNajprodavaniji čaj za mršavljenje u regionu!\nKinezi su narod koji ima najmanju stopu gojaznosti u svetu a jedan od bitnijih razloga zašto je to upravo tako, su upravo čajevi koje konzumiraju svakodnevno. Jedan od najčešcih čajeva koji Kinezi konzumiraju je zeleni caj.\nUpravo u mešavini čaja Zeleni Zmaj pored zelenog čaja se nalazi i mešavina brižljivo odabranog lekovitog bilja koji sadrže fiziološke aktivne sastojke koji stimulišući rad bubrega i organa za varenje utiču na ubrzavanje metabolizma, razmenu materija kao i izbacivanje suvišne vode i toksina iz organizma.\nNa taj način se preparat, uz savetovanu upotrebu, preporučuje kao svakodnevni dodatak ishrani sa ciljem da se uz poboljšanje navika življenja (izbegavanje napetosti, redovan odmor, adekvatna ishrana, redovno uzimanje tečnosti, pravilno disanje, kretanje), ublaže uzroci koji izazivaju nagomilavanje viška kilograma.\n20 drugih proizvoda u istoj kategoriji:\nPaket od 4...


Kancalarije “Folksvagena”, BMV-a, “Volvoa”, “Tojote” ili “Tesle” – produžile su pauzu u svojim proizvodnim pogonima u Kini.\nTrake stoje i u grupaciji “Pežo Sitroen”, a mnogi brodovi natovareni auto-djelovima za Evropu, još ne napuštaju kineske luke.\nUkupna šteta već sada se meri stotinama miliona eura, a kineska vlada je obećala da će dati i materijalnu pomoć da se situacija stablizuje.\n“Ekonomske posledice biće veće nego u vrijeme epidemije SARS-a. Tada je šestomjesečna kriza koštala Kinu oko jedan odsto rasta bruto-društvenog proizvoda. Sve fabrike zatvorene su tri do četiri nedjelje”, kaže Hans Verner Siv iz IVA Instituta iz Njemačke.\n“Peking je, iz predostrožnosti, finansijskom sistemu dao neobično jaku injekciju od 156 milijardi eura kako bi održao stabilnost bankarskog sistema i domaćeg tržišta novca”, navodi Johaim Rainc iz Instituta Drezden.


Bajraktarević: Privode se kraju radovi na prvoj fazi saobraćajnice u Vojnom selu | PLAV.ME\n„Završnim planiranjem podloge stvaraju se preduslovi da se u toku naredne nedelje počne sa postavljanjem asfalta na prvoj fazi puta u Vojnom selu. Zahvaljujem lokalnom stanovništvu koje je pokazalo veliki stepen strpljenja i razumijevanja za malo duži rok pri izvođenju radova“, saopštio je predsjednik Opštine Plav Mirsad Bajraktarević koji je sa saradnicima obišao gradilište na prvoj fazi izgradnje puta Plav – Vojno selo – Gusinje.\nPredsjednik Bajraktarević je istakao da su kao predstavnici lokalne samouprave od početka investicije vršili konstatan pritisak na izvođača radova kako bi u najkraćem roku završili radove, te da u konačnom je najbitinije da će se izgradnjom spomenute dionice unaprijediti nivo javne infrastrukture u ovom dijelu opštine na posebno zadovoljstvo svih vojnoseljana.\nRekonstrukcijom prve faze u dužini od oko 1,2 km predviđeno je asfaltiranje dvije kolovozne trake širine od po 3 metra, dok radovi na izgradnji atmosferske i TK kanalizacije, trotoara, biciklističke staze i javne rasvjeta su pri kraju.\nNa kraju, Bajraktarević je izrazio zadovoljstvo realizacijom mnogobrojnih kapitalnih investicija na teritoriji Opštine Plav koji se realizuju u saradnji sa Vladom Crne Gore i Upravom javnih radova, čija ukupna vrijednost prelazi 6 miliona eura.


Ditman pohvalio napredak Srbije na evropskom putu - European Western Balkans\nAksel Ditman; Foto: Tanjug / Dragan Kujundžić\nBEOGRAD – Predsednik Odbora za evropske integracije Nenad Čanak razgovarao je danas u Narodnoj skupštini sa ambasadorom SR Nemačke u Srbiji Akselom Ditmanom, koji je pohvalio ostvareni napredak Srbije na evropskom putu i konstatovao ključnu ulogu srpskog parlamenta u donošenju zakona sa evropske agende.\nKako je saopšteno iz Skupštine Srbije, Čanak i Ditman su razgovarali o evropskim integracijama Srbije i ulozi Narodne skupštine i Odbora za evropske integracije u tom procesu.\nČanak je zahvalio ambasadoru Ditmanu na podršci koju Nemačka pruža Srbiji u procesu pristupanja Evropskoj uniji i naglasio dobre odnose Narodne skupštine i Bundestaga.\nGovoreći o ulozi Narodne skupštine u evropskim integracijama, Nenad Čanak je ukazao da je, i pored postojanja intenzivne komunikacije sa predstavnicima Vlade Republike Srbije, i sa civilnim društvom organizovanim u Nacionalni konvent o Evropskoj uniji, potrebno da se dodatno ojača pozicija i uloga Narodne skupštine u tom procesu. Intenzivnom parlamentarnom saradnjom, razmenom mišljenja i iskustava sa evropskim parlamentarcima, može se ojačati uloga parlamenta i odbora u kreiranju politike, naglasio je Čanak.\nAmbasador Ditman pohvalio je ostvareni napredak Srbije na evropskom putu i konstatovao ključnu ulogu Narodne skupštine u donošenju zakona sa evropske agende. Ambasador Ditman interesovao se za konkretne nadležnosti Odbora za evropske integracije u postupku donošenja zakona sa evropske agende.\nTokom sastanka bilo je reči i o značaju regionalne saradnje u procesu evropskih integracija država Zapadnog Balkana, o mogućim ustavnim promenama, o donošenju zakona o finansiranju AP Vojvodine, kao i o važnosti komunikacije sa građanima o značaju i benefitima pristupanja Evropskoj uniji.\nAksel DitmanNarodna skupštinaNemačkaNenad ČanakOdbor za evropske integracijeSrbija\nPaket od 96 miliona evra podrske za MSP i lokalne samouprave\nPodignuta crnogorska zastava u sedištu NATO-a\nKocijančič: Nema promene formata dijaloga bez saglasnosti obe strane\nEWB 25. 06. 2017. 26. 06. 2017.


Dokaz da je sve moguće: Roland Garros osvojila teniserka koja je prije devet mjeseci bila van TOP 100 – Sport Centar Dokaz da je sve moguće: Roland Garros osvojila teniserka koja je prije devet mjeseci bila van TOP 100 – Sport Centar\nBarbora Krejčikova, 25-godišnja češka teniserka, senzacionalan nastup na Roland Garrosu danas je završila osvajanjem titule, a u finalu pobijedila je Anastasiju Pavlyuchenkovu rezultatom 2:1 (6:1, 2:6, 6:4).\nKrejčikovoj niko nije davao šanse za osvajanje prestižnog turnira, a Roland Garros je počela kao nenosilac, no na kraju je senzacionalnim nastupom završila kao Grand Slam šampion.\nIako je Čehinja u prvom setu startovala sa izgubljenim servisom, u nastavku je napravila tri brejka i dobila prvi set sa 6:1.\nPavlyuchenkova se uspjela vratiti u drugom setu, u kojem je ona bila ta koja je napravila tri brejka i set joj je pripao rezultatom 6:2.\nKrejčikova je prva oduzela servis protivnici u trećem gemu, a Ruskinja je odmah uzvratila istom mjerom. U sedmom gemu Čehinja je napravila novi brejk i do kraja zadržala svoj servis, tako da je dobila odlučujući set sa 6:4.\nOvim je Krejčikova dokazala da je sve moguće, jer je prije samo devet mjeseci bila van 100 najboljih teniserki svijeta, a trenutno je 33. na WTA listi, no ova titula će joj u ponedjeljak donijeti veliki napredak.


Uskoro ostavka prvog čoveka BP\nBritiš Petroleum (Brithish Petroleum) potvrdio je prvobitnu nezvaničnu informaciju da prvi čovek BP Toni Hejvord (Tony Hayward) podnosi ostavku na svoju funkciju posle gubitka od čak 11 miliona britanskih funti samo u drugom kvartalu ove godine.\nKako objavljuju svetski mediji, Hejvord bi karijeru trebalo da nastavi u partnerskoj kompaniji u Rusiji, a na mestu čelnika britanskog giganta najverovatnije će ga naslediti američki kolega Bob Dadli.\nHejvord se našao na udaru žestokih kritika u SAD zbog odgovora na curenje nafte u meksičkom zalivu, koje je počelo nakon eksplozije na jednoj od\nVest o odlasku Hejvorda povoljno uticala na akcije Britiš Petroleuma, pa su one skočile za oko pet odsto. Prema preliminarnim procenama, izlivanje nafte u Meksički zaliv i saniranje štete, kompaniju bi moglo da košta i do 30 milijardi dolara\nnjegovih platformi 20. aprila.\nPosle čelne pozicije u Britiš Petroleumu, očekuje se da će Hejvord nastaviti da radi u ruskoj kompaniji, u kojoj 50 odsto vlasništva drži upravo Britiš Petroleum.\n"Hejvord je generalni direktor i on je glavni odgovorni za kompaniju. I moraće da snosi odgovornost", smatra Džejn Kofi iz Britanske kraljevske agencije za upravljanje imovinom.\nZanimljiv je podatak da je vest o odlasku Hejvorda povoljno uticala na akcije Britiš Petroleuma, pa su one skočile za oko pet odsto. Prema preliminarnim procenama, izlivanje nafte u Meksički zaliv i saniranje štete, kompaniju bi moglo da košta i do 30 milijardi dolara.\n"Britiš petroleum je jaka kompanija, koja ima dobar tok novca. Sada se govori o tehničkim problemima, ali će Britiš petroleum isplivati na kraju", kaže Vins Kejbl, britanski sekretar za poslovanje.\nBob Dadli za koga se spekuliše da bi mogao da nasledi Hejvorda, ranije je radio u partnerskoj ruskoj kompaniji Britiš Petroleuma.


Ubjedljivo najviše novca u Crnu Goru uložile su NATO članice i to 230 miliona eura.Pojedinačno, prvo mjesto po investicijama ubjedljivo drži Rusija iz koje je u Crnu Goru uloženo 99 miliona eura za 12 mjeseci.Slijedi Kina sa ulaganjem od 71 miliona, te Švajcarska sa nešto više od 63 miliona eura.\nRusi su u sektor domaća preduzeća i banke uložili 22 miliona, a u interkompanijski dug, što predstavlja ulaganja koja ne povećavaju osnovni kapital, 53 miliona eura.Kada je u pitanju Kina, gotovo cjelokupni iznos od 71 milion eura je uložen u sektor interkompanijskog duga.U isti sektor su i Švajcarci najviše ulagali 47,9 miliona, dok su u sektor domaća preduzeća i banke investirali pet miliona, a u prodaju nepokretnosti u Crnoj Gori 10 miliona eura.\nPriliv stranih direktnih investicija iz Italije je iznosio 45 miliona, Sjedinjenih Američkih Država 29,4 miliona, iz Ujedinjenih Arapskih Emirata 28 miliona, a Srbije 27,8 miliona eura.Ulaganja iz Njemačke iznosila su 26 miliona eura, dok su po 18 miliona eura investirale Turska i Holandija.Kada su u pitanju države regiona, pored Srbije je uložila najviše novca Hrvatska, koja je investirala pet miliona, Kosovo 4,5 miliona, Bosna i Hercegovina 3,1 miliona, Albanija nešto više od milion eura.\nNajmanje novca od država regiona uložila je u Crnu Goru Sjeverna Makedonija 653.000 eura.Neto priliv stranih direktnih investicija, odnosno razlika između njihovog priliva i odliva u decembru je iznosila 467,5 miliona eura, što je 53,2 odsto više nego u istom periodu 2019. godine.“Ukupan priliv stranih direktnih investicija pao je 14,8 odsto u odnosu na uporedni period, što je rezultat pada vlasničkih ulaganja”, navodi se u Biltenu CBCG.\nIz zemlje se po osnovu ulaganja rezidenata u inostranstvo odlilo 28,5 miliona eura, dok su povlačenja sredstava nerezidenata investiranih u Crnu Goru iznosila 167 miliona eura.Priliv stranih direktnih investicija u formi vlasničkih ulaganja iznosio je 240,9 miliona eura, što čini 36,2 odsto ukupnog. Od toga je u nekretnine uloženo 116,4 miliona eura, a u preduzeća i banke 123,8 miliona eura.Priliv SDI u formi interkompanijskog duga iznosio je 389,9 miliona eura, što je 21,1 odsto više nego u istom periodu 2019. godine.


Javni skup o proceni stanja životne sredine i otklanjanju posledica od poplava 5. juna u Skupštini Srbije | Energetski portal Srbije\nJavni skup o proceni stanja životne sredine i otklanjanju posledica od poplava 5. juna u Skupštini Srbije\n27.05. 2014 Svet\nPovodom Svetskog dana zađtite životne sredine 5. juna u Skupštini Srbije održaće se Javni skup o proceni stanja životne sredine i otklanjanju privremenih i trajnih posledica po životnu sredinu nastalih usled poplava. Ovu odluku doneo je Odbor za zaštitu životne sredine Skupštine Srbije.\nCilj skupa je da se u široj javnosti rasprave važne teme kao što su posledice od poplava i da se na jednom mestu okupe stručnjaci iz raznih oblasti koji mogu da ponude rešenje problema. Osim toga, važno je i da se ispune uslovi za konkurisanje za sredstva iz EU fondova s istim ciljem.\nČlanovi Odbora predložili su da se na skup pozovu predstavnici Delegacije EU u Srbiji, Misija OEBS-a u Srbiji i kancelarije Svetske zdravstvene organizacije u Beogradu, i da se na javno slušanje pozovu i predstavnici Ministarstva poljoprivrede i zaštite životne sredine, Ministarstva zdravlja, Agencije za zaštitu životne sredine, Instituta za javno zdravlje Srbije „Dr Milan Jovanović Batut“, Stalne konferencije gradova i opština, Zelene komore Srbije, Udruženja reciklera Srbije.\nPrema najavama organizatora, biće pozvani i predstavnici lokalnih samouprava koje su pogođene poplavama, javnih vodoprivrednih preduzeća, kao i EPSa čije su trafostanice koje sadrže kancerogeno ulje poplavljene, ali i predstavnici Vojske Srbije i službi pri MUP-u koji imaju najbolji uvid o stanju na poplavljenim područjima. Pored njim, na skup će biti pozvani i predstavnici nevladinih organizacija koje se bave zaštitom životne sredine i predstavnici komunalnih preduzeća, sciljem da se razmotre problemi upravljanja otpadom na terenu i zastoji u snabdevanju stanovništva vodom.\nČlanovi Odbora za zaštitu životne sredine Skupštine Srbije predložili su u predstojećem periodu posebne sednice posvete stanju životne sredine u Užicu, odnosno vodosnabdevanju iz akumulacije Vrutci, pošumljavanju Srbije, podizanju vetrozaštitnih pojaseva duž puteva u Vojvodini, kao i izradi mapa bujičnih tokova.\nInače, Svetski dan zaštite životne sredine 5. jun prvi put je obeležen 1972. godine, kada se posebna pažnja skreće na posledice ljudskih aktivnosti po životnu sredinu i život na planeti, poput zagađivanja vazduha, voda, uništavanja šuma, nestanka brojih vrsta i drugih.\nU Srbiji se tokom Svetskog dana zaštite životne sredine organizuju brojne aktivnosti i manifestacije kojima se skreće pažnja najšire javnosti na značaj očuvanja zdrave životne okoline, a “Javni skup o proceni stanja životne sredine i otklanjanju privremenih i trajnih posledica po životnu sredinu nastalih usled poplava” je samo jedno od tih.


Srbija na Sajmu knjiga u Frankfurtu u znaku Filipa Višnjića i Ive Andrića | Novine Toronto\nSrbija na Sajmu knjiga u Frankfurtu u znaku Filipa Višnjića i Ive Andrića\nSrbija će se u Frankfurtu na Sajmu knjiga predstaviti kroz dva jubileja, 250. i 125. godina od rođenja Filipa Višnjića i Ive Andrića, saopštilo je Ministarstvo kulture i informisanja.\nTokom sajma, koji će traje od 11. do 15. oktobra, biće održan skup na temu "Koliko su dela klasika danas živa da li savremeni pisci prepoznaju njihov uticaj u sopstvenom stvaralaštvu?" u kojem će učestovati pesnik Vojislav Karanović i pisac Uglješa Šajtinac.\nPosebna pažnja biće posvećena književnosti za decu, pa će na panelu "Roman za decu u savremenoj srpskoj književnosti" govoriti Jasminka Petrović i Uglješa Šajtinac, navodi se u saopštenju Ministarstva, koje je organizator nastupa Srbije na Sajmu u Frankurtu.\nU saradnji sa izdavačkom kućom "Agora" i prevodilačkom mrežom Traduki organizovana je diskusija "Dokument i imaginacija u savremenoj srpskoj prozi" povodom romana Vladimira Pištala "Tesla, portret među maskama" i "Sunce ovog dana. Pismo Andriću" na kojem će učestovati autor i pisac Nenad Šaponja.\nNa štandu Srbije biće izložene knjige srpskih pisaca prevedene na nemački, izbor iz savremene književne i teorijske produkcije, novi tomovi sabranih dela srpskih klasika i monografska literatura.\nZa Sajam knjiga u Frankfurtu pripremljene su dvojezične publikacije – katalog "Srbija čita/Čitaj Srbiju" u kom se za prevođenje preporučuju knjige svih žanrova koje su u poslednje dve godine dobile najuglednije nagrade, elektronski adresar izdavača, promotivni video i programska brošura "Dijalozi".


Moguće čak i gašenje: Zrinjskom upitno takmičenje u Premijer ligi, uskoro odluka o budućnosti – Sport Centar Moguće čak i gašenje: Zrinjskom upitno takmičenje u Premijer ligi, uskoro odluka o budućnosti – Sport Centar\nRukometni klub Zrinjski Mostar nalazi se u velikim problemima i prijeti mu čak i gašenje uoči početka Premijer lige Bosne i Hercegovine.\nUpitno je učešće Zrinjskog u novoj sezoni, a saopštenjem su se oglasili iz ovog mostarskog kluba navodeći da je zbog finansijskih problema čak moguće i gašenje, prenosi Bljesak.info.\n“Na sjednici Upravnog odbora HMRK Zrinjski Mostar održanoj 6.8.2019 godine, Upravni odbor je raspravljao o sezoni 2019/20 i nastupu prve ekipe u rukometnoj Premijer ligi BiH, te je zaključeno sljedeće:\nUnatoč odličnim rezultatima koje je HMRK Zrinjski Mostar ostvario u posljednjih nekoliko sezona te afirmaciji velikog broja rukometaša Mostara i cijele Hercegovine, trenutno ne postoji širi javni interes lokalne zajednice za potporu i održavanje rukometa u gradu Mostaru.\nObavještavamo igrače, navijače, prijatelje HMRK Zrinjski Mostar te cjelokupnu javnost da je zbog nedostatka osnovnih financijskih sredstava upitno sudjelovanje u rukometnoj Premijer ligi BiH sezona 2019/20.\nZbog ozbiljnosti situacije u kojoj se našao naš Klub, Upravni odbor je zaključio da će u narednom periodu sazvati izvanrednu Skupštinu HMRK Zrinjski Mostar koja će odlučiti o budućnosti Kluba”, saopšteno je iz HMRK Zrinjski Mostar.\nKonferencija NSBiH i klubova PL: Prijedlog povećanja broja igrača U-21, neki su za potpuno ukidanje\nFK Sarajevo na kratkoj pauzi: Zakazan start priprema, oči okrenute novoj sezoni\nAhmetović prvi strijelac Premijer lige, dva fudbalera dijele titulu u kategoriji asistenata